Die Wechelnburch, aa Wecheleburch genennt, is e Burchruin zwische Schenau un Nothweiler in Rhoilond-Palz un die hechschd gelää Burchålach in de Palz. Die Felseburch leit in 571 Meder Heh uffem Schlossberch direkt on de deitsch-fronzesisch Grenz. Uffem selbe Berchrigge leie in unmiddelbarer Nachbarschaft aa die Hoheburch im Elsass, die Burch Leeweschdä un die Burch Fleckeschdä. Ma hat e schäner, weider Blick iwwer de Wasgau. Die Wegelnburch is im 12. odder 13. Johrhunnerd als Reichsburch vun de Schdaufer gebaut wor. 1272 isse es erschde mol urkundlich erwähnt wor, wie se vun schdroßburcher Truppe zerschdert wor is, weil de kaiserliche Vocht Londfriedensbruch begong gehatt hat. Bis 1330 isse vun de Familie vun Wechelnburch widder hergeschdellt un ausgebaut wor. Die sin awwer ausgeschdorb. Deno isse on's Haus Kurpalz verpänd wor. Vun 1417 bis 1793 hat'se de Herzech vun Zwäbrigge gehert. Im Dreißischjährische Kriech war de Christoffel vun Grimmelshause in de Burch gefong, was'er in soim „Simplicius Simplicissimus“ erwähnt. 1679 is die Burch vun fronzesische Truppe unner General Monclar wä'e'm Friede vun Nimweche zerschdert un geschleift wor. Bei Renovierungsarbeide vun 1979 bis 1982 sin große Menge vun Schutt weggeschafft un die erhallene Däle soniert wor. Die Owwerburch is so 90 uf 8 Meder groß.


De Miellbeasch Schbaija isn Miellbeasch im Nordoschde vunde Schdadd Schbaija. Frieja hodde Miellbeasch Hausmülldeponie Nonnenberg keese, en Nome, wu awwa bloß inde Agde vawend worre isch. De Bersch isch 45 Meda hoch un u`gfähr 110 Meda long un braid. Midde Antenn` uff`m Gibfl issa faschd 90 Meda hoch. De Miellbeasch isch inde 60er Johr odda schpeda vonde Miellendsoaschung Schbaija g`baud woore. Monschmol siehd ma do ä paa Audo`s rumfahre. Die bringn e nämlisch de Miell vunde Schdadd Schbaija dohi, un` schiddn des do druff. De Wesch kann awwa ach als änn Fahrradwesch b`nuzd werre. Inde Näh vum Baawersch gibd`s awwa ach än Fussballblats vum Ördl Waijahof, unä Kläranlach. Uffm Miellbeasch schdingds ä bissl, wail unna ännem jo d´Miell rumlieschd. D'fia hodd ma jo awwa de schää Bligg uffde Dumm unde Rhoi. Uffm Miellbeasch schdeed ach ä grossi Fotowoltaikalach, wu "Grossanlach Müllberch Speyer" heese dud. Enagie wead do awwa a vum Methongas gwunne, wu vum Beasch ausgaase dud. De Miellbeasch komma vum Thomashof, iwwa die Glägaadealach "Ponderosa" bis hie zum Binsfeld seje, un gugge komma bis ons hinnaschde End vun Schbaija. Mea zu de Alach konschd uffde Said vun "Soltech" finne. Commons: Müllberg Speyer — Waitere Mulitimediadataie zum Artikel Großanlage Müllberg


De Clausensee is e Stausee im Schwarzbachdal im weschdliche Pälzerwald (Rhoilond-Palz). Eichentlich isses mehr e Weiher. De Clausensee leit so zeh Kilomeder eschdlich vun de Bundesschdroß 270 vun Lautre no Bärmesens, un zwar zwische Waldfischbach-Boialwe un Lääme. Es fließt de Schwarzbach dorch, wo ma in däm Abschnitt aa Boialb nennt. De See hääßt no'm Ort Clause, uf däm soiner Gemarkung er aa leit. Clause is zwar nät weit weg owwe uffem Berch, awwer es gäbt nur e schmales Schdreßel dorch de Wald nunner ins Schwarzbachdal. De Seespichel leit uf 270 Meder iwwer'm Meer. Die Berche vum Pälzerwald drumerum rache bis zu 200 Meder iwwer de See naus. De Große Hundsberch im Norde is 477 Meder hoch, de Hesselberch im Siedweschde 465 Meder un de Schmale Kopp im Siedoschde sogar 503 Meder. De See is so 450 Meder long un 90 Meder bräd, soi Gesomtfläch belaft sich uff vierehalb Hektar. De See ist bis zu fünf Meder dief, un in de Midde is e Inselche. Die Wasserqualität is normalerweis arisch gut. Die Greß vum See losst druf schließe, dass er mol dezu gedient hat, die Wassermeng fa weider unne leiende Miele zu reguliere, vun dänne sich noch de Nome "Mielschtroß" in


Die Schbaijerer Daachesposchd war ä Lokalzaidung in Schbaija, die vun 1952 bis zum 31. Dezemba 2002 erswchiene is. Ihrn Mondl (iwwerreschinale Deel) hodse zuledschd vum Monnema Morsche g'rischd. B'sondas de loangjährischi Schefredaggder, de Journalischd un Audor Peter Schmidt isch do prägend g'wesd. De ledschde Schefredaggder war de Jürgen Gruler, der doan die Chefredaktionj vun de Schwedzinga Zaidung un de Hockema Daacheszaidung iwanumme hod. De Grund fa die Oischdellung vun de Zaidung mid enere Schlussufflaach vun 5000 Egsmblare hod die Mediegrubb Haas, Aischndümer said 1999, mit moangelnde werdschafdlische Perschpektive oogewe. Viel vun de Abonnende hawen nooch de Oischdellung vun de Zaidung ned zu de loangjährische Konkurrens de Schbaijerer Rundschau, de Lokalausgaab vun de Zaidung Die Rhoipalz, gewegseld, sondan zua Naigrindung Schbaijerer Moascheposchd. Die kombledd Joohresbänd wern una onerm vun de Pälsische Londesbibliotheeg Schbaija un im Schdadarschiv Schbaija uffkowe. Die Indanedversion vun de ledschde Joohre vum 6. Juli 1999 bis 31. Dezemba 2002, uug'fea 30.000 Adiggl, schdehen onlain zur Vafischung. Onlain-Aschiv vun de Schbaijerer Daachesposchd BDVZ Intern Speyerer Morgenpost gut gestartet


Spitz & Stumpf sin zwe Kaberedischde, wu hautberuflisch pälzisches Kabaret mache. In de heidische hauptberuflische Besetzung is de Spitz, de Bernhard Weller, un de Stumpf, de Götz Valter. Wie se noch neweberuflisch dädisch waren wurd die Roll vom Stumpf vum Günter Bretz gspielt. Die zwe douren dursch die Palz und die Kurpalz un kummen uf ca. 120 Live-Uftritte im Johr. Mehrere Johr hän se awwer ach e feschdi Spielschdädde, die Scheier newe de alde Aumihl (Zur Aumühle) in Haßloch gfiert. Said Ofong 2012 sin se in de Labsaal noch Schbaya umgezoche, es ehemalische Kadolische Vereinsheim, in de Herdtstroß 5. Newe dem Duo als Winzer Eugen Stumpf un als BASF-Arweider und iwwerzwerscher Schlaubabbler Friedel Spitz, spielen die zwe in ihre Programme ach noch anere Figure, wie de Hob Handermann, wu e Fra sucht, des Dauerwellemodell Olli aus Sausenheim odder die Einwannerer wie de Happy Mister Rasta Basta oder de Brutaloprolet Turbo. Regelmäßisch wern ach vum Radio Bichelbersch interrsande Tiere wies "Woimickel" vorgstellt und meischd präsendiere di zwe ach in jedem Programm e oder zwe neie Lieder uf pälzisch. Bernhard Weller is geborener Schtuttgarter, is awwer mit elf Johr in die Pfalz kumme, als sisch sein Vadder, der vor allem Maschinebaufirme vertrede


Monnem Haubdbåhnhof iss da greeschde Båhnhof in dä Universidädsschdadt Monnem. Es halde haupdsäschlisch Ziiche vun dä Deutsche Bahn AG. Jede Dag nutze óógfähr 100.000 Mensche dä Båhnhof. Es iss en Dorschgongsbåhnhof ann dä Pälzische Ludwichsbåhn, Rhoidalbåhn, Rhoibåhn, Riedbåhn unn dä Schnellfaahschdregg Monnem–Schdugadd. Am Óófang im Joo 1840 war dä Båhnhof en Kopfbåhnhof in da Näh vum Tattersall. Des hoidige Gebäude liecht óógfähr 400 m weider siedlisch unn iss zwische 1871 unn 1876 endschdande. 1927 iss es vergreßert worre, indem ma die Fassade nach vorne verleechd had. Am Monnemer Hauptbåhnhof fóóre rechelmeßisch ICE-Ziiche in Rischdung Balin, Hamburch, Kölle, Basel unn Minche iwwer Schdugadd. Es gibt aach e grenziwwerschreitende Verbindung nach Paris. Außadem wird dä Båhnhof vun dä S-Båhn Rhoi-Negger (S1 Homburg - Oschderburge, S2 Kaiserslaudare - Mossbach, S3 un 4 Germasche - Kallsruh bezieungsweis Brusel) unn vun Regionalziiche óógfóóre. Commons: Monnem Hauptbåhnhof – Sammlung vun Bilder, Video un Audiodataie Service und Einkaufen am Südrand der Mannheimer City uff bahnhof.de, abgrufe am 30. Mai 2012. Hauptbahnhof Mannheim, Empfangsgebäude uff rhein-neckar-industriekultur.de, abgrufe am 30. Mai 2012.


Lingefeld is ä Ordsgemää im Pälzische Londkrääs Germersche in Rhoilond-Palz unn is Vawaldungssidz vun de glaischnååmische Vebondsgemää. Lingefeld liechd in de Siedoschdpalz in de Rhoiewene zwischem Rhoi im Oschde unn de Daitsche Woischdrooß im Oschde. Midd 104 Medan liechd Lingefeld heher als onnere Orde in de Umgeewung, desweege konn Hochwassagfahr ausgeschlosse werre. Nachbaagemäände sinn, im Uhrzaigasinn vun Norde: Schwechnem, Reemabärsch, Pillipsbursch (uff de onner Rhoisaid in Bade), Germersche, Loschd unn Weschde. De Nååme Lingefeld hot soi Heakunfd vun ennere Siedlung "om longe Feld" odda aawa vun "Feld vum Lango" odda "Lingo". Die Zahle vun de Johr 1871 bis 1987 sinn Volgszählunge. Do Lingefeld frieher zum Bischdum Schbaya gherd hot, sinn haid aa noch die maischde Bewohner kadolisch. Dorsch Zuzuch aus annere Regione in Daitschlond hot sisch awwa ä schdargi evangelisch Mindahaid herausgebild. 2007 ware 53,5% vun de Bewohner kadolisch unn 22% evangelisch. 1890 ware vun de 1662 Oiwuhner 93% kadolisch unn erschd 6% evangelisch, de Reschd hawwe vor allem Judde ausgmachd. Lingefeld liechd an de Bunnesschdrooß 9. Von zwei Uasfahrde im Siede unn Norde vum Ord erraischd mer die greeßere Schdädt Schbaya, Monnem, Kallsruh unn Haidlbärsch in 30 Minudde. Vum Bahnhof Lingefeld erraischd mer per Båån in 35 Minudde Monnem


Schdääbach is ä Dorf met 890 Innwohner. Schdääbach is gut 30 Kilometer vun Lautre weg, im Kräs Kusel. In nem Saidedal vum Glan laihts ganns am Enn uff ungefähr 300 Meter. De Name kommd wohl vun im Bach laihende Stää. Es Dorf is 1355 es erschde mol in ner Urkund uffgeschrieb wor. Frieja war in Schdääbach ä drittel vun de Lait jiddisch. Domols hats ach noch die Diamandeschlaifer un die Kohlegrub gebb. Die Grub war die letschd, wu noch in ganz Rhoilond-Palz uff war, bis 1959. Haisschedachs dun die Lait wannere in de schänne Wald, un gucke sich in de wunnerscheen Weschdpalz um. Im Wald zwische Schdääbach un Beerschborn is ä Naturfreundehaus. Es gebt aah noch meh Wannerwesche, wie der ins Horebachdahl. Dort is ä wunnerschä Plätzje, met Waiher und Buchewäldscher. Ach Käschdele gebts dert. Die nähschd Audobahnufffahrt is in Minschwiller, des wu gud 5 km weg is. Veel Lait wo in Schdääbach wohne schaffe in Lautre odder in Humborch. Commons: Steinbach am Glan – Sammlung vun Bilder, Video un Audiodataie Internetpräsenz der Ortsgemeinde Steinbach am Glan


Schdääfld (amtlich Steinfeld) isch ä Ordschafd im Landgreis Siedliche Woischdrooß im Siede vun Rhoilond-Palz. Sie ghehrd zu de Verbandsgemää Berchzawre. Schdääfld licht am Rand vum Bewald in de Neeh vun de franzeesische Gränz. De Weschdwall vum Zwädde Weltkriech isch direkt durch de Ort gange. Reschde dodefunn kammer noch sääne: ä Schdick Heckerlinie und de Panzergraawe. Die Gechend in der Schdääfld zusamme mit de Nochberorde Schäädt, Kabbswaier und Schwääghoffe licht, werd „fiehschtrich“ genennd. Nochberorde sinn - de Uhr nooch - Nerrerodderbach, Follmersche, Wärd (dort wo'd Daimler isch, awwer aigendlich isch de wärdder Ordsdääl Schääd gemäänd), Scheiwehart, Salmbach (üwwer de Grenz im Elsass), Weiseburch (ach in Franggreich) und Kabswaier. Schdääfld und Kabswaier sinn zammegwaxe. Haubtorb Schdääfld Ordsdääl Klääschdääfld Ordsdääl Baahhof Schääd In ännere Urkund vum 4. April 1250 isch Schdääfld erschde Mool erwähnd worre. Im Johr 2000 hadd mer dann d 750-Johr-Feier ferahschdalded. 2007 worn 67,6 vun Hunnerd vun de Oiwohner kadolisch un 17 vun Hunnerd efangelisch. D reschdliche ghehrn ääner annere Relichion a oder worn ohne Relichion.ref>KommWis, Stand: 30.11.2007</ref> S Ärgebnis vun de Gemääneradswahle am 13. Juni 2004: SPD 46,2% (-3,0) - 9 Sitze (-1) CDU 39,0% (+1,2) - 6 Sitze (=) Freie Wähler 14,9% (+1,9) - 3 Sitze (+1) D


Die Endrund von de 14. Fußball-Oiropamääschderschafd 2012 (UEFA EURO 2012; polnisch Mistrzostwa Europy w Piłce Nożnej 2012; ukrainisch Чемпіонат Європи з футболу 2012) finded vom 8. Juni bis zum 1. Juli 2012 in Pole und de Ukraine schdadd. Die Schbiele von der Määschderschafd finne acht Schtadie schdad, von dene vier in de Ukraine ligge und vier in Pole. Die Määschderschafd werd mit vier Gruppe mit jewails vier Mannschafde gschbield. In jedere Grupp schpiele alle Mannschafde oi Mol gegenanner. Di baide beschde Mannschafde komme ins Vierdelfinale. Anmerkung: Zahle in Klammer = FIFA-Weltranglischteplatz vor der EM (Schtand 6. Juni 2012). Alle Oogawe, au für die Ukraine, in Middeloiropäischer Sommerzaid. Commons: Fußball-Oiropamääschderschafd 2012S Offizielle Websaid von de UEFA zu de Euro 2012


Bauersche iss e Kardespiel dess mer gern in unn um Lautre spielt, meischtens in de Werdschaft, nur so zum Spass odder ah bei em Tunier. Bauerche werd mit vier Lait gschpielt wo die zwee die sich diagonal gehniwwer sitze äh Monnschaft sinn. Gschpielt werd mit zwanzisch Karde. Die Baure sinn immer Trumpp (deswe aach de name vunn dem Schpiel) unn dess was a`gesaht werd. De Kreiz-Bauer (de Ald) ist de hegschte, dann kummte de Schippe-Bauer (de Noo-Beschd), dann de Herz und dann de Karro-Bauer und dann vunn dem was als Trumpp a'gesaht iss: Ass, 10, Kenisch unn Dahm. Im Schpiel sinn 130 Aue zu vergewwe, weil de letschte Stisch 10 Aue extra bringt. De Schneider bei demm Schpiel iss 33 Aue. Des nennt mär dann es "lautrer Spiel", weil nämlich außerhalb vonn de Stadt a e Wersion exischdiert wo de letschde Schdich nix extra gebbt - also blooß 120 Aue se vegebbe sinn! De Schneider leit dann a bei 31 Aue! Die änzelne Karde bringen: Ass 11 Aue 10er 10 Aue Kenisch 4 Aue Dahm 3 Aue Bauer 2 Aue Gschpiel werd im Uhrzeiersinn. Der wo die Karde mischelt gebt se an denne der reschts vumm sitz um abhebe zu


Die Sunn is de Schdern im Zentrum vum Sunnesyschdem. Die Sunn is än Gelwe Zwerg un beschdehd aus Zone mit schalefermiche Ufbau. Die ganze Planeede im Sonnesyschdem, wie ah unser Erd, kraise um die Sunn rum. Sei astronomischs Symbol isch . 1995: Wolfgang Mattig: Die Sonne. C. H. Beck, München 1995, ISBN 3-406-39001-3. 1996: Kenneth R. Lang: Die Sonne – Stern unserer Erde. Springer, Berlin / Heidelberg / New York, NY 1996, ISBN 3-540-59437-X. 2004: Michael Stix: The Sun – An Introduction. Springer, New York, NY 2004, ISBN 3-540-20741-4. Commons: Sunn – Sammlung vun Bilder, Video un Audiodataie


Merschbach (amtlich Mörsbach) iss e Schdaddeel vunn Zweebrigge unn had 930 Inwohner. Uff de Gemagung leid med em Kaschdenbiehl (385 m) de hegschde Pungd im Schdadgebied. Auserdemm leid im Ordsgebied („Am Rechenbach“) die Milldebonie med Abfallsordeeranlache vun de Schdad Zweebrigge.


Die Talgans (Grus grus) orre a, im Hochdeitsche Kranich genannt, is key echdi Gans, sundern gehert zu de Familie vun de Kraniche (Gruidae). Frieer hott die Talgans e großes Brutgebiet vun Eiroba bis Oschtsibierje gehatt. In Siedeiroba isse Mitte neinzehdes Jahrhunnert ausgerott worre, weil die Leewensräume kabbut gemach worr sin. Üwwerwinderungsgebiede gebts do awwer immer noch. In Deitschland gebts a nur noch Reschdbestände im Oschde un im Norde, in de Palz sin se nimmi, ziehen awwer in große Masse drüwwer, wann Vochelzuch is. Weil mer als mo denkt, das wären die Gäns, was do am Himmel rumfliet un schreit, dodeher hott die Talgans ihrn Name. Sie sin also summers fascht nur in Nord- un Oschdeiroba zu finne, winders Nordweschdafriga un Siedfrankreich un Spanie. Sie leewen im Sumpf, in Feichtwiese un ählichem Krembel vun Landschafde. Als Winderquartier meye ses, wann se e offeni Fläch mit Ääche druff finnen. Außerdem brauchen se seichte Gewässer in de Näh, wo se sogar drin schlofe dun. Die Talgans is en Allesfresser. Insgesamt esst se mehr Planse, summers is awwer a viel tierisches Zeich mit drin, wie verhältnismäßich große Insekte, klennere Wirbeltiere un Reewermer. Se esse a Neophyte wie Mais un Grumbeere, awwer a summers Getreide,


S'Schbaimara Eadeel wead vun ännara Laachaschded ruffkold, wuma Remabeasch gnond hodd. Gfeadad weads Eeel im Aachebligg oam Daidschhof un oande Siemensschdrooß. Voa uugfea achd Joa ischs Eadeelvoakumme in Schbaija zufellisch gfunne worre. Aischndlisch hoddma im Unnagrund noch Eadweam gsuchd, awwa donn innära Dief vun 2400 Meda s'Eel gfunne. Said 2007 wead die Laachaschded oag'boahd uns Eel gfeadad. 2011 hoddma 141.000 Tonne ruffhole kenne. Des sin 80 % vunde rhoilond-pelsische un 6 % vunde daidsche Feadameng. Im Joa 2013 hoddma 180.500 Tonne Eadeel ruffkold. Im Aachebligg laafn waidare saismologische Unnasuchunge um mea Eel oabohre un feadare zu kenne. Die Pleen fa ä unnairdischi Paiblain fa nunna zum Schbaijmara Haafe sinn schun oig;raischd worre. GDF Die Rhoipalz, Experten für die Erdöl-Suche, Nr. 131, Juni 2012 Erdölfeld in Speyer wird weiter entwickelt


Tallje- odder Schnierwefze (ladeinisch: Apocrita) sin äni vun zwee Unnerordnunge vun de Hautfliggler. Fä se tybisch is, dass se e diefi Oischnierung vorm letschde Segment vun ihrm Kärwer hawwe, ma sescht aa Wefzetallje dezu. Di Oischnierung ligt net, wie ma mååne kennt, zwischem Middel- (Thorax) un em Hinnerleib (Abdomen), nä, die ligt zwischem vordere Deil vum Hinnerleib, em Propodeum, un em hinnere Deil devu, em Gaster. Des Propodeum is bei de Talljewefze mit em Middelleib (Thorax) verwachse. Seller Kärwerdeil heeßt bei ene Mesosoma. Dursch die Oischnierung is des Hinnerdeil vun de Talljewefze äußerscht beweglisch. Zu de Talljewefze ghere di Wefze, di Biene un di Ämänze. Es gibt oinzeln, in Grubbe un in Schdaade lewende Arde. Di weiblische Tiere hawwe en Schdachel. Des is urschbringlisch en Legschdachel, wo awwer bei viele Arde zumne Wehrschdachel umgewandelt is. Die Arde, wo des noch in Legschdachel is, werre in da Deilordnung Leegimme (Terebrantia) zammegfaßt, die Arde mit eme Wehrschdachel in sellere vun de Schdeschimme (Aculeata).


Lemberch schdeed fa: n Oad im Longkrais Siedweschdpals, guggschd uff Lemberch (Palz) e fronsesischi Gmoinde im Département Moselle, guggschd uff Lemberch (Lothringe) e Schadad im Weschde von de Ukraine, guggschd uff Lembärsch (Ukraine)


Ä Telefon (aa Delefon) is e Elektrogeräte für die Durchleitung von Gesprächen über Entfernungen. Es Telefon wurd im 19. Jahrhunnert entwickelt und seitdem immer verbessert. So hot a heitisches Telefon en Speicher für Telefonnummere un Name. Wern noch un noch von Smartphones abgleest un ergänzt. Commons: Telefon — Waitere Mulitimediadataie zum Artikel Telefon – Bedeutungserklärungen, Wortherkunft, Synonyme, Übersetzungen Museumsstiftung Post und Telekommunikation – Berlin, Frankfurt, Hamburg und Nürnberg Museum für Kommunikation – Bern


Lembärsch isch e Grossschdadt in de Ukraine. Si hod e bewegde Gschicht hinner sich und hod im 20. Johrhunnerd e paar Mol di Zugherigkaid vom Lond gwechseld, zu dem di Schdadt gheert hod. Haid hot Lembärsch iwwer 750.000 Oiwohner uf ere Fläch von 171 Qudratkilomeda. Wail imma viele verschiedene Velger in Lembärsch glebt hawwe, hod die Schdadt aa in viele Schbrooch en Name: ukrainisch Львів/Lwiw; polnisch Lwów, russisch Львов/Lwow, armenisch Լվով, weissrussisch Львоў/Lwoŭ, jiddisch לבוב und daitsch Lemberg. Lembärsch hod im September 2006 sai 750-jährigs Beschdehe gfaierd. Die Aldschdadt schdeht uf de Lischde vom UNESCO-Weltkulturerbe. Lembärsch liegd in de weschtliche Ukraine in de Region Galizie und bis zur polnische Gränz im Weschde sin s uugfähr 80 Kilomeda. De Fluss, der durch die Schdadt fliesst haisd Poltwa. Lemberg isch said sehr langer Zaid vom Zusammelewe von viele Velger geprägd worre. Bis ins 20. Johrhunnerd hawwe newe de Pole, wo die Mehrhait von de Bevelgerung gschdellt hawwe, aa Jude, Ukrainer, Daitsche und Armenier dort glebd. Haid lewe newer de Ukrainer noch Russe, Waissrusse und Pole dort. Commons: Lembärsch – Sammlung vun Bilder, Video un Audiodataie


49.5858333333338.8344444444444376Koordinaten: 49° 35′ N, 8° 50′ O Hitred odder Hadderod, wie ma außerhalb vum Iwwerwald sescht, is e Dorf im Iwwerwald, wu heit zur Gemeinde Wald-Mischlbach (Wamiba) im hessische Kreis Bergschdrooß ghert. S ligt ånnathalb Kilomeder nordnordeschdlisch vun Wamiba im Gritzebachdal, mne kläne Seidedal vum Ulfebachdal, un is haubdseschlisch låndwärtschafdlisch gebrägt. Di Gemajgung liggt zwische 374 un 406 Meder Heh i. NN., is 152 ha grouß, vun denne 34 ha als Wald genutzt werre (1961). 1437 is da Ort unnerm Nåme Herten Rode zum erschde mol erwähnt worre. Da zwedde Deil vum Nåme weist druff hie, daß des Dorf in da jingare Ausbauzeit, zwische-m neinde un-em värzehnde Johrhunnert, åågelegt worre is, nochdem ma dodefor dort e Schdigg Wald gerodt hot. Da erschde Deil vum Nåme kummt wahrschoints vum middelhochdeitsche Adjegdiv hart, herte - hadd. 1693 is Hadderod an Kur-Moinz kumme. Seidemm bis 1803 waa s Schdandort vum Hadderoder Gerischt, wu fä di unnere Gerischdbaakeid, also fä geringare Schdrooftade, außer in Hadderod selwer in de Därfer Gare, Kocherbach, Litzlbach, Aschbach, Därr-Ellebach un de Kurmoinzer Neinheef bei Wald-Mischlbach zuschdännisch waa. 1803 is Hadderod mi-da Moinzer Åmdsvogdei Färd an Hesse kumme. 1837 is di Birjermeischderei noch Gare verlegt worre. 1957 waa Hadderod widder


Schopp isch de Nome vum Doaf Schopp N'Schopp isch awa a ä glennes Haisl, maischd aus Holz, wu drin was uffheewe konn. Im Holzschopp zum Beischbiel s'Brennholz.


Kocherbach is e Dorf im Iwwerwald, wu heit zur Gemeinde Wald-Mischlbach im hessische Kreis Bergschdrooß ghert. Kocherbach ligt 3 km nerdlisch vun Wald-Mischlbach, im Dal vun da Kocherbach. Selli Bach endschbringt an da Tromm un fließt in Affolderbach in di Ulfebach. Di Gemaagung is 2,81 km² groß un liggt uf are Heh vun 381 bis 417 m iwwerm Meeresschbiggl. Sie is lånd- un forschdwärdschaftlisch gebrägt. Kocherbach beschdeht im Wesendlische aus änare Schroß, "Am Kocherbach", an derre di Haiser uffgereiht sin. Paa hunnerd Meder siedweschdlisch vum Ort uf 413 m Heh liggt di Hofgrubb Räthedell (gschriwwe "Röthendöll"). Nach Weschde ugfähr in Kilomeder de Buggl nuff kummt ma in 498 m Heh zum Hof un zur Haisergrubb Schdegglsberg. Da Ort is 1320 als Kochelbach s erschdemol erwähnt worre. Vier Johr schbäder is da Nåme Chocelbach iwwerliefert un 1391/92 Cocherbach. Soin Nåme hots vun da Bach, an derre des Dorf åågelegt worre is. Urschbringlisch is Kocherbach uff-m Territorium vum Kloschder Lorsch gelege. Selles is 1232 em Erzbischtum Moinz unnerschdellt worre. Ab 1461 hot Kocherbach dursch en Påndverdrag zur Kurpalz gekehrt, ab 1623 dånn widder zu Kur-Moinz. Des Dorf is bis 1837 vun Hitred (Hadderod) mitverwaldt worre, dånn vun Gare. Ab 1957 waas selbschdännisch


Da Theodor Verhas (* 31. Auguscht 1811 in Schwetzinge; † 1. Nofember 1872 in Heidelberg) war in Moler vun da Romandik. Da Theodor Verhas is, uf Aaregung vum Landschaftsmoler Ernst Fries, uf di Akademie in Minsche gange, wo er sisch de Heinrich Heinlein als Vorbild rausgsucht hot. Als erschdes Werg is e naduralischdisch gemolde Waldlandschaft, wu 1835 ausgschdellt worre is, vun da Effendlischkeit beacht worre. Noch em Abschluß vun da Ausbildung is da Verhas noch Heidelberg gezoore, wo er erscht Ufträäg fär Aquarelle un Zeischnunge zu Kupferschdisch, Illuschdrazione un Albumblädder grigt hot. Wie er sisch nochemol in Minsche ufghalde hot, hot er edlische kläänere Ehlgemälde gschaffe, wu vun Kunschdveroine un Prifatlait erworwe worre sin. 1856 is da Verhas widder noch Heidelberg zuriggkumme. Dort war er dischdisch kinschdlerisch dedisch un hor aa Unnerrischt gewwe. Aus derre un der nochfolgende Zeit schdamme newer edlische Eelbilder un Aquarelle aa soine viele Bleischdiftzeischnunge mit Heidelberjer Motive, wu bei de Tourischde soinerzait ajg beliebt ware. Zum Nochloss vum Verhas ghere außer viele Skizze un Zeischnunge aa ugfähr 400 Eelgemälde. Commons: Theodor Verhas – Sammlung vun Bilder, Video un Audiodataie Der Ardikel basiert uf are freie Iwwersedzung vum Adikel „Theodor Verhas“ aus da daitsche Wigipedia. E


Pole (polnisch: Polska) amdlisch Rzeczpospolita Polska (Republik Pole) iss en Schdaad im esdlische Middleuropa. Midd enere Fläsch vun 312.679 km² unn midd 38 486 000 Oiwuhner iss Pole sowohl fläschemäßisch als aa vun de Oiwuhnerzahl her de sibbdgreeschd Schdaad in Europa. Saidem erschde Mai 2004 iss Pole in de EU, außadem is es in de NATO, in de OECD, in de OSZE unn als uuabhängischa õõakannda Schdaad in de UNO. Pole grenzd im Norde an die Oschdsee unn Russlond, im Oschde an Lidaue, Waißrusslond unn die Ukraine, im Siede an die Slowakai unn Tschechie unn im Weschde an Daitschlond. Pole hot 3.583 km Schdaadsgrenz, 524 devuu valaafe in de Oschdsee unn 1.221 dorsch Fliss. Die Nord-Sied-Aschdreggung vum Kap Rozewie im Norde bis zum Opołonek im Siede dudd 649 Kilomeder bedraachde. Die Weschd-Oschd-Aschdreggung vun Cedynia im Weschde bis zum Knie vum Bug bai Horodło im Oschde dudd 689 Kilomeder bedraache. De Middlpungd vun Pole, gemesse am Grådnedz, is Ozorków. Pole lässd sisch grobb in drai Londschafde oidaile: Erschdmol zu nenne wär es kischdenahe Tieflond im Norde, welles nie iwwer 200 Meder hinausgehd. Aa die Midd vun Pole is däälwais vun dem Tieflond oigenumme. Die zwädde Zon iss en Hiechllond welles sisc


Tokio (aa: Tokyo, jabanischi Schrift 東京, Tōkyō aheere?/i) is e Schdadt in de Region Kantō im Oschde fun de Insel Honshū in Japan. Frieher war Tokio e glennes Fischerdorf. Seit 1603 is dort es politische Zentrum und die Fewaltung fun Japan, seit 1868 is se a Hauptstadt. Auserdem hat de jabanische Kaiser sei Palaschd in Tokio. Tokio is eichendlich kä Schdadt meh - seit 1943 is die Schdadt in 23 eichestänniche Stadtbezirge uffgedält un jeder Bezirg is jetzt selwerd e Schdadt. In alle Bezirge zusamme wohne iwwer 8 Millione Inwohner.


Di Truuschel (Ribes uva-crispa) (middla un Weschd-Palz) (zum Wort), Grusselbeer (Kurpalz, middla un siedlische Vorderpalz) odder Gruschel (närdlische Palz un Rhoihesse) is e Hansgetrauweart. Di Truuscheleheck werd uugefehr e Meeder hoch. Di Frischt sinn am Aafang grie, schbeeternaus werrn se bei manche Sorde reetlich. Auße sin so e paar Heercher draa, wo aussiehn wie Schdachele - doher a de Name Schdachelbeer. Schmecke duun se seierlich, vor allem wann se noch net ganz raif (odder ma saat aach zeirich dezu) sinn. Ursprünglich war di Truuschel wahrschoinlich nur im Himalaya verbreitet, hot dann awwer ihr Verbreitungsgebiet ausgedehnt, unn is dann im verzehde, fuchzehde Jahrhunnert kuldiviert wor. Di Planz wachst uf mäßisch druggische bis frische, nährschdoff- un basereische, oft aa kalkhaldische Beede. In da Nadur kummt se in Gebisch, Wäder un Aue vor un kann Schadde verdraare. Die Name Truuschele, Gruschel odder Grusselbeer kummen alle vun latainisch grossularia Pälzisches Wärderbuch, Verbreidungskaad Druschel / Gruschel / Grusselbeer vgl. Pfälzisches Wörterbuch, Bd. 2, Sp. 575, "Druschel"


53°41′N 9°40′E Uetersen [ˈyːtɐzən] is e Stadt im Landkreis Pinneberg in Schleswig-Holstein in Deitschland. Die Schdadt hat e Flughafe und de greeschte Rosegarde vun Norddeitschland und ugfähr 17.800 Oiwohner. Uetersen is gut 30 Kilometer vun Hamburg weg. Im Atlas kann ma nochgucke, des is 53°41´nördlicher Längegrad unn 9°40´vum östliche Breidegrad. Im Durschschnitt lied es ganze ebbes iwwer 6 Meter iwwerm Meeresschpiggel. De Stadt nennt man och Rosenstadt Uetersen. Commons: Uetersen — Waitere Mulitimediadataie zum Artikel


Es Deitsche Schuhumuseum Häschde (Museum fa Schuhproduktion un Induschdriegeschicht Häschde) is e Museum iwwer die Entwicklung vun de Schuhinduschdrie in de siedweschdlich Palz in Häschde. Uff vier Schdeck werd in ennre ehemolisch Schuhfabrik näwe technische Aschbekte vun de Herschdellung vun Schuh aa die Sozial- un Alldachsgeschicht dargeschdellt. Es werre Aschbekte aus de Arweitswelt un aus em private Bereich gezeicht, so dass ma sich besser vorschdelle konn, wie sich die Induschdrialisierung uff es Läwe vun de Leit ausgewirkt hat, was de besonnere Reiz vun däm Museum ausmacht. Die Schau zeicht die Åfäng vun de Schuhinduschdrie in Bärmesens, wo die Soldate, die zuvor em Londgraf gedient hatte, no soim Dod im Johr 1790 e neier Broterwerb gebraucht honn. Bis in die Mitte vum 19. Johrhunnert war dodraus de wichdischste Schdondort vun de deitsch Schuhinduschdrie wor. Des hat aa Auswirkunge uf Häschde gehat, wo die Leit bis dohi hauptsächlich als Klääbaure un Waldarweider geschafft honn. Om Åfong hat mer nur Däle fa die Bärmesenser Fabrigge geliwwert, awwer 1886 honn die Gebrieder Seibel donn e erschder eichner Schuhherschdellungsbetrieb in Häschde uffgebaut. 1914 hat's donn schun 14 Fabrigge mit mä als 1000 Beschäftischde gäb. Obwohl die Zeite von fronzesischer Besatzung, Wirtschaftskris un Kriegswirtschaft nät leicht


De Vadrauensäazdlische Dienschd (VäD) isch ä Oirischdung vunde Londesvasischerunge inde Abdailung Grong'gevasischerung gwesd. S'ischde Voalaifa vunde haidische Medizinische Dienschd vunde Grong'gevasischerung. De VäD hodd soi Zendrum fas Bundeslond Rhoilond-Palz in Schbaija kabd, wu in de bairisch Zaid a die Vawaldung vunde Palz gwesd isch. De VäD isch 1925 s'easchmol gsedzlisch g'rescheld worre un hodd 1934 de Beomdeschdadus grischd, domidn Vadrauensäazd uuabhengisch gescheniwwa de Grong'gekasse soi konn. Fa ä longi Zaid hawwen die Äazd unnasuchd, ob die Laid a wirglisch grong'g sinn. Ab 1969, wu donn die Lohnfoadzahlung duasch die Awaidgeewa bai Grong'ghaid oigfiead worre isch, sinn die Unnasuchunge weesche Awaidsuufehischkaid zurigg gonge. Die Grong'gevasischerunge hawwen donn midde Zaid imma mea die Äazd fadie B'rodung gnudzd unde Dienschd ausgbaud. Im Joa 1989 ischde VäD inde Medizinische Dienschd vunde Grong'gevasischerung (MDK) nai g'reescheld worre un in die gsedzlische Grong'gevasischerung vunde Londesvabend iwwagonge. Zur Objektivität verpflichtet Bericht über die Erfahrungen mit der Begutachtung der Arbeitsunfähigkeit durch den Vertrauensärztlichen Dienst (VäD) und über das Zusammenwirken der Kassenärzte (Kassenzahnärzte), der Krankenkassen und des VäD Vertrauensärztlicher Dienst VÄD


Rosegaade vun Europa in Zwääbrigge in de Palz is e iwwer 50.000 m² großi Parkålaach, in der mehr wie 60.000 Roseschdeck vun 2.000 unnerschiedliche Sorde arrongschiert sin. De Zwäbrigger Rosegaade is e Hauptsehenswürdischkeit in de Schdadt. Er gehert schun zu de greßere innerschdädtische Gardeålache in Europa, wonner aa mit dänne riesische absolutistische Schlossparks nät mithalle konn, die domols mää odder wännischer fließend ins Jachtrevier iwwergong sin. Immerhie isser es drittgreschde roine Rosarium vun de Welt. De Park is 1914 vun de Prinzessin Hildegard vun Bayern ereffnet wor. Frieher ware do die herzechliche Hofgärde, weil Zwääbrigge aa e Herzochssitz war, wie ma heit noch om Schloss siehe konn. De gonze Summer iwwer sieht de Besucher in de abwechslungsreich geschdaltet Szenerie vum Rosegaade e bunti Vielfalt vun Rosesorde, zwische Teiche, Gehelz un onnere Plonze. Om schänschte is die Zeit vun Mitte Juni bis Mitte Juli, wonn die mänschde Bliede uff sinn. Awwer nadierlich hängt des aa vum Wedder ab. In der Zeit sinn immer die Zwäbrigger Rosedaa. De Rosegaade is awwer a schun im Friejohr schää, wonn die Frielingsblumme bliehe, un im April und Mai gehn dann immer widder onnre friehe Rosesorde uff. Von Mai bis September is on jedem Sunndamidda om


Veltehouf is e Dorf in Niedersachse, seid 1931 in Schdadtdeil vun Braunschweig, mit 2.719 Oiwuuner (2020; 2017 wares 2.762), wu seid 1750 Pälzer wuhne. Schun im Johr 1007 werd e Dorf mim Nåme Theletunnum erwähnt, im Johr 1031 als Velittunum. Des Dorf waa längschd verschwunne, wie di Pälzer kumme sin, awwer der Nåme hot sisch erhalde. Im Johr 1750 sin uff Veråålossung vum Herzog vun Braunschweig Carl I. zwëlf pälzer Familie in de Ord gezoore. Dord sollde se Woi un Duwak ååbaue. Da Herzog wolld sisch so di Oifur un di Oifuhrzëll schbare. Des hot sisch awwer schwierischer gschdalded wie gedenkt. Weil di Bëëde dord såndisch sin, hawwe se noch schweere Zeide 1850 di Idee ghatt, Schbaagl ååzubaue. Do demit hawwe se schließlisch Erfolg ghatt. Außerdemm hawwe se sisch im Hausbau als Schdååsetzer in Nåme gemacht. 1933 is da Middellandkanal, wu di Ems, Weser un di Elbe verbindt, bis Braunschweig gebaut worre. Uf da Gemaagung vun Veltehouf sin dursch de Kanal un e Hafebegge en haufe Schbaaglägger weggfalle. Vorher hot di Schdadt Braunschweig nadirlisch Indresse ghat, Veltehouf midsamt em zukinfdische Hafegebied oizugemeinde. So is v 1931 geje de Wille vun de Leit an Braunschweig kumme. Seid 1982 hot Veltehouf e


Die Verbandsgemää Grienschdadd-Land is e Verbandsgemää in de Palz unn kehrd zum Londgrais Derkem. In de Verbandsgemää leewe 19.933 Lait uff 104,86 km², dodemit hot sie ä Bevelkerungsdischt vun 190 Oiwuhner/km² (2012). De Birgamaischda iss Reinhold Niederhöfer vun de SPD. Zur Varbandsgemää Grienschdadd-Land ghere 16 Gemainde, die Verwaldung liegd in de Verbandsfraie Schdadt Grienschdadt. Baddebersch (Palz) Bissersem Bockrem Dirmschdoi Ebertsem Gerolsem Grooßkalbach Kinnrem Kirschem Kläkarlbach Laumersem Mertesem Nailaininge Owwasilze Obrischem Quirnem Houmpäidsch vun de Verbandsgemää Grinnschdadd Land


Amnesia is en grusliches Videospiel fir de personelle Reschna vun Frictional Games. Wann de õõfängschd zu schbiele wachschde in ner Bursch uff un weeschd grad net was laaft orra wer du bischd. Wann de weida laafschd finschd als n paar Zettl wo ebbes druff stehe dut un hosch Fläschbäcks. Longsam awwa sicha kriegscht doi Gedächtnis wida zurick un erfärscht Dinge die du eischentlich gar net wisse wolltschd. Amnesia: The Dark Descent – offizielle Webpräsenz HPL2-Dokumentation mit Werkzeugen zum Erweitern des Spiels Amnesia version 1.2 update Frictional Games


Wìnge isch e frànzesische Gemää ìm Département Bas-Rhin (Unnaelsass) in de Rechion Grand Est (bis 2015 Elsass). D Gemää gheat zum Kanton Ìngwiller im Arrondissement Saverne. Wìnge ìsch im Johr 718 s erschte Mol gnannt worre. De Maire vun Wìnge isch de Patrick Dhainaut. Wìnge gheat zum Kommunalverbànd Hanau-la Petite Pierre. De lothringisch Dialekt vun Wìnge gheat zum Rhoifränkisch. Michel Paul Urban: Lieux dits. Dictionnaire étymologique et historique des noms de lieux en Alsace. Édition du Rhin, Strasbourg 2003 http://www.wingen-moder.com Wìnge uf cc-paysdelapetitepierre.fr (franzesisch) Liste des maires au 25 avril 2014 (data.gouv.fr) Normdate: GND: 7599868-3 | SUDOC/IdRef: 116767855 | VIAF: 236598778


Ellerstadt is ä schäänes Woidörfel und geheert zu de Vebandsgemää Wachrem un zum Landkreis Dergem. Es hot ugfehr 2000 Oiwohner. Es gibt kä Metzgerei, awwer dodefohr uugfähr 15 Winzerbetriewe. Commons: Ellerstadt – Sammlung vun Bilder, Video un Audiodataie Houmpäidsch vun Ellerstadt


Di Fraa vun Bensem is e saagehafde Gschdald aus Bensem an da Bergschdrooß. Di Fraa vun Bensem soll im Dreißischjährische Krieg de bayarische Drubbe en gehoime Weg in di Schdadt gezeigt hawwe, wie selle am 2. Dezember 1644 kumme sin un di feindlische frånzesische un schwedische Drubbe niedergemedzld un verdriwwe hawwe, wu Bensem am 20. November 1644 erowert ghatt hawwe. Erschd viel schbäder is di Saag vun da Fraa vun Bensem entschdånne, uf die di ihrerseids erscht um di Mitt vum neinzehnde Johrhunndert nochgewiesene schbrischwärtlische Reddensaat Hinnerum, hinnerum, wie di Fraa vun Bensem zuriggeht. Dodemit beschreibt ma e gewissi Aat vun de Bensemer, uf Umwege un net uff-em diregde Weg zumne Ziel zu kumme. Offebaa geht di Reddensaat uff en Vorwurf zurigg, wu de Bensemer seit alder Zeit gemacht werd – nochgewiese schun am Åfang vum seschzehnde Johrhunnert – daß se immer hinnenooch odder hinnerher käme (ma kann aa saare hinnerher wie di alt Fassnacht). In are ånnere Quell (e Schreiwe vum Hepprumer (Heppenemer) Burggraf Gerhard vun Waldenburg an de Kurfärscht vun Moinz vum 31. Dezember 1625) wärd, nochdemm Kurmoinz während-em Dreißischhährische Krieg widder di Herrschaft iwwer s Schdaageburjer Åmd ågetrede hot un glei mid-a kadolische Gejereformaziun ågfange hot, berischt:


Harald Schneider (gebore 1962 in Schbaija) is en in Schiwwerschdadd lewender Pälzer Schrifdschdeller vun Sadire, Krimikorzgschischde un zum Deel innerakdive Krimmigschidde un vun Rädselkrimmis fer Kinna. Außerdem schreibt er e Pälzer Regionalkrimiserie um en Schiwwersschdadder Kriminalhauptkommissar Reiner Palzki, der in Mordfell ermiddelt. Schneider schdelld soi Krimis fer Kinna, Jugendlische und Erwachsene gern in Lesunge vor, die seid 2008 manschmol ach vum Muldiinstrumendalist und Percussionist Pit Vogel beglaid wern, mid den er die Arwedsgemoinschafd Klang und Mord begrind hod. Pit Vogel sedzd ach schun mol Tongfäße, verschiedene Quietsch-Figure, e Metallspiral, Kaffeebohne un e klenes Xylophon fer die Klang- un Geräuscherzoischung oi. Schneider schaffd als Betriebswerd in em Mediekonzern un tud sisch dort mit Schdradegieplanung im Verlachsswese bschäfdische. Er hodd e Fraa un vier Kinna (Johrgong 1994 bis 2008). Schneider hot zunägschd ongfonge fer Schdudende-Zaidunge zu schraiwe. Donn hod er fer Geld Gschischde un Korzkrimis fer die Reschebochepresse gschriwwe. Dursch soi eischene vier Kinner angereschd, hot er begonne sisch indensiv mit Kinner-Radekrimis un Detektivgschischde zu beschäfdische und solsche a zu schraiwe. Die Figur des Kriminalhauptkommissar Reiner Palzki begonn ihr Lewwe mit Krimikorzgschischde, die in de Zaidung Die Rheinpfalz erschiene sinn. Newe ennere spannende Krimigschischde un viel Pälzer Lokalkolorid - in de naie


Die Waahr Jesus Kärsch, ä u-abhängischi Kärch, wu 1917 gegrind worre iss, iss ä chinesischi Unnergrupp vunn de Pingschtbeweschung des Grischdedum, die korz nooch 1900 endschdonne iss. S'gibt uugfähr 1,5 Millione Gläuwische uff alle finf Kontinende. Änni vunn ihre Dokrin iss de Glaawe on die ausschließlich Göddlischkeit vumm Jesus, des heest, die Lehr vunn de Dreieenischkeit werrd abgelehnd. Die 10 wesentliche Lehre vunn de Waahr Jesus Kärsch sinn: De hailische Gaischt Die Daaf Die Fußwaschung Die heilisch Kommunion Ruh ferr die Seel Jesus Grischdus Die Biewel Die Erleesung Die Keerch Die Widderkunft


49.528.401944Koordinaten: 49° 31′ 12″ N, 8° 24′ 7″ O Obba (amtlisch Oppau) is änna vunn de äldeschde Schdaddeile vunn Ludwichshafe un is zu Edischm durch ä Boohnschien vunnannana abdrennt. Obba hat 2008 soin 1200 jährisches Beschdehe ghabd. Also do wurd Obba des erschde mol im Lorscher Kodex erwähnd. Schädsungsweise isses schunn älda. Ma däf nedd vagesse dass Obba mol Staddreschde g´habd hot. Ansunschde gibds in Obba ä Museum üwwa Nadurkunnde im Rahdhaus unn ähfach schäne Flegge in de Naddur. Do gibds de Baggaweiha, des Willersinnfroibahd unn dem Kohl sei Haus. Edischm hot newa dem Schulzendrumm ach noch ä Gümnasium. Uff die drai Schule gehn die maischde Kinna in Obba, Edischm unn de Pingschdwed. Annsunnschde gibds in Edischm de Strigglaweiha, der is awwa oft ganz schää foll mid Laid. Die Pingschdwed is noch neddemol 30 Joa alt. In Obba hods noch di Freiwillisch Feierwehr. Commons: Ludwigshafen-Oppau – Sammlung vun Bilder, Video un Audiodataie Oadsgronig Museum Obba Stadtteilpass Stadtentwicklung Oppau


Weiße Kees (pälzisch), in da Kurpalz aa Bibbeleskees, uf Middelhessisch Madde, is en frischer, des heeßt ugereifder Kees aus da Millisch vun Kieh. Ma dud zur Millisch Millischsairebagdearie odder Lab odder aa beides dezu, damit se gerinnt un sisch di Molge vun de feschde Ådeile drennt. Dånn kummt-s in e Duch un di Molge wärd abdrobfe geloßt. Bei da induschdrielle Herschdellung verwendt ma dodefia e Zendrifug. Da Keesebruch, wie ma zu demm sescht, was iwwarisch bleibt, wärd duajsch e Sieb gedriggd. Dånn kummt noch Såhne dezu, je nochdemm wie viel Fedd ma drin hawwe will. Des sin normalerweis 10, 20 odder 40 Brozent. Weiße Kees ghert in da Pälzer Kisch äfach zu Gequellde dezu. Ma kånn aa en Keeskuche mit bagge. Odder ma dud e paa gude frische Kraider noi un ißd-n uff eme Schdiggl Brod. Im Folgende wärd e Meglischkait beschriwwe, wie ma-n zubereide kånn: 1 Pund Quark (20%) 1 Becher Sahne Salz Peffer De Quark mit de Sahne ordentlisch verriehre (wischdisch: net so korz, un die Sahne langsam zugewwe, sunnschd hot mer glei so ä Brieh un des will mer jo net). Mer muss halt so lang Sahne dezu gewwe, bis der Kees die rischdisch Konsischdenz hot. Es


Waldfischbach-Bojalwe is è Ortsgemää im Landkrääs Siedweschtpalz in Rhailand-Palz. Ès ist Sitz vun de glaichnòmich Verbondsgemää und die greescht Kommun im Landkrääs Siedweschtpalz, wo kää Stadtrecht hat. Fischbach-Bojalwe lait im Pälzerwald, ennere Däälrechion vun de Palz, zwische de Städt Laudre und Bärmesens. Durch Waldfischbach-Bojalwe fließen die zwää Bäch Schwarzbach und Moosalb. Di Gemagung lait in 250–280 m Heh. Nochbergemääne sin Clause, Dusaidersch, Gaiseberg, Helderschberg, Hermeschberg, Äned, und Stäalwe. Fischbach, erschtmols urkundlich erwähnt im Joor 1182. Bojalwe, erschtmols urkundlich erwähnt im Joor 1152. Waldfischbach-Bojalwe is am 7. Juni 1969 durch die Z'sammeleechung vun de bis domols aajestänniche Gemääne Waldfischbach unn Bojalwe entstann. Fischbach werd 1182 als 'Vispach' es erschde mol gehääß. Nom Draißichjääriche Kriech war's wiescht gefall unn fer mehrere Joor hat känner mi dort gelèbt. Denó war's è gewäähnlicher Baureort. Es hat die glaich Geschicht wie die annere Holzlandgemääne a. Nodemm die Palz an Frònkraich ògeschloss wòr war, no de Frònzeesisch Reweluzion is Fischbach Sitz vum'è Kandon wòr. Zu demm Kandon han 21 Gemääne geheert. A òschließend als Daal vum bayrische Rhaikrääs is'es Koandonshauptort geblebb unn hat sich zum'è wirtschaftliche Unnerzentrum entwiggelt. Bai de Vewaldungsreform vunn 1972 is der Status dodurch beschdädicht wòr, daß Fischbach-Bojalwe Sitz vunn de Verbondsgemäänevewaldung wòr


De Eyberchturm schdeht uff'em Große Eyberch bei Dåhn in 513 m Heh. Er is e ungefähr 18 Meder hohi Schdahlkonschdruktion mit 86 Schdufe. Er hat acht Plattforme, die iwwer Schdahltreppe mitnonner verbunn sin, wo bei Gäevakehr e bissel eng sin. Die Bedde vun de Plattforme sin aus Holz. Mittlerweil is drumerum de Wald ziemlich hoch gewachs, awwer ma hat e Dääl vum Panorama widder freigeschlaa, so dass ma e schääni Aussicht Richtdung Bärmesens unn a in de Wasgau ninn hat. In de Entfernung komma bei entsprechender Sicht es Kohlekraftwerk in Bexbach in gut 40 km Entfernung siehe, was de ästethische Indruck awwer eichentlich nät schdert. Unnerhalb vum Turm is e klänni Schutzhitt, un e paar Bänk zum Ausruhe. Vor'm Zwätte Weltkriech hat do schun e Holzturm geschdonn, denne ma zu Vamessungsarbeide fa de Weschdwall benutzt hat. No'm Kriech honn die Fronzose uff de alte Fundamente denne Schdahlturm gebaut un vun 1952 bis 1957 als Radarschdation fa de Zwäbrigger Milidärfluchblatz verwend. Seit vun Palzpix mit schäne Fodos 49.1241666666677.7491666666667Koordinaten: 49° 7′ 27″ N, 7° 44′ 57″ O


Die NachDenkSeiten (pälzisch: Nochdengsaide) sinn en Weblog, wo bolidische unn wärdschafdlische Baidrääch gebrochd werre. dodebai werre Bolidische unn wärdschafdsbolidische Gschehnisse kridisch beowachded unn kommendiad. Bedriwwe werds Blog vum Albrecht Müller unn em Wolfgang Lieb. Saidem März 2011 is de Jens Berger, weller es Blog Spiegelfechter bedraiwe dud, en feschde Audor vun de NachDenkSeiten. De erschde Blogaidraach hot de Albrecht Müller am 30.November 2003 getädischd. Jeede Werkdaach werd uff de NachDenkSeiten midd em Aidraach "Hinweise des Tages" uff Medienberischde zu gsellschafdlische, bolidische unn wärdschafdlische Theme vawiese unn monschmol aa kommendiad. Waidere Blogaidrääch gehe iwwer gsellschafdlische Endwigglunge, Aiflussnahme vun Konzerne unn annere Endwigglunge unn Eraischnisse, iwwer die kridisch berischded werd. Die NachDenSeiten sinn desweege als en Watchblog aizuordne, grad weege de kridische Beowachdung unn Kommendierung vun Vorkommnisse. Kridisch belinsd werre schbeziell die Lobbyorganisation INSM unn de Bertelsmann-Konzern weege ihre PR-Schdradegie unn ihre Aiflussnahm uff Bolidig unn Wärdschafd. Kridisch schdehe die Audore vun NachDenkSeiten vor allem de Ideologie vum Neoliberalismus gegeiwwer. Zurzaid beschäfdische sisch die NachDenkSeiten midd de Finonzkris unn ihre Folge unn kridisiere die Merkel fer ihrn Schbarkors. Gaschdaudore vun de NachDenkSeiten sinn Christoph Butterwegge, Heiner Flassbeck unn Gerd Bosbach. Noch aischene Õõgaawe hawwe die NachDenkSeiten bai de Bunnesdaachswahl 2009 en Ååschdiig


Wissbade is die Haubdschdadt vun Hesse. Wissbade liehd an de Mindung vum Mõõ in de Rhoi, geggeibber vun Määnz. Mit sainre 280.000 Lait, die wu do lewe is Wissbade nooch Frongfort die greescht Schtadt in Hesse. S Statistische Bundesamt und de Bundeskriminalamt sind baide in Wissbade. Es erschde Mol erwähnt worre is Wissbade im Johr 823 als Wisibada. In äldere Quelle, bis ins 18. Johrhunnerd, isses oft noch mid korzem „i“ iwwerlifferd, wie heit noch im Dialegd. Commons: Wiesbaden — Waitere Mulitimediadataie zum Artikel Wikisource: Wiesbaden – Qwelle un Volltegschde Houmpäidsch vun Wiesbade


Die Wale (Cetacea) sin e Saigediergaddung mit ug'fähr 80 Arde. Faschd alle Walarde lewen im Meer, e baar ach in Sißgwässer. Iwwerklass: (Gnathostomata) Reihe: Landwirbeltiere (Tetrapoda) Klass: Saigediere (Mammalia) Unnerklass: Hehere Saigediere (Eutheria) Ordnung: Wale De Blauwal, is es greschde lewende Säugedier das es im Momend uf de Erd gebd. Es gebd awwer a noch annere Arde wie zum Beespiel: Buggelwale, Potwale, Schweenswale, Killerwale, Grönlandwale. Die Delfine sin aa Wale wie zum Beeschbiel de große Tümmler. Commons: Wale – Sammlung vun Bilder, Video un Audiodataie Wale und Delphine Die Welt der Wale und Delfine Wale, Delfine und Menschen Unterwasserlärm durch Sonar – SWR2 Wissen Radiobeitrag vom 17. Oktober 2008, 26 min


Nha Trang iss die greeschd Schdadt im Khanh Hoa, Vietnam. Ugfähr 392.279 Lait wohne im Dong Hoi unn er hot e Fläsch vun 251 km². Dodemit hot es ä Bevelkerungsdischd vun 1562 Oiwuhner/km² Nha Trang isch s fünftgreeschte Land in Khanh Hoa. Er grenzd an die drai Ninh Hoa, Cam Lam, Dien Khanh unn an des Siedschinesische Meer. Raadhaus Hon Chong Felse Long Son Pagod Vinpearl Cable Car Commons: Nha Trang – Sammlung vun Bilder, Video un Audiodataie Nha Trang - Wikivoyage


Keschdebersch isch de Nåme vun mehrere Bersch in de Palz: Keschdebersch in Weisrem En Auslaifer vum Deifelschdää bei Derkem De Bersch, uf demm des Herz-Jesu-Kleschderle in Naischdadt liggt un - ebbes waida owwe - die Keschdebursch, bessa bekond unnam Nome Hambacher Schloss


Grumbeere (Palz) (zum Wort), Grumbiere (Kurpalz, Siedweschtpalz) (Solanum tuberosum) sin e Kulturplanz aus Sidamerika un aa zu iare unner der Erd wachsende Knolle sescht ma so. Die gehert zu de Nachtschaddegewegse, wie zum Beischbiel a die Tomade orre die Babriga orre de Duwack. Die Grumbeerknolle sin essbar un werre vielseidisch verwendt. Wie bei annere Nachtsschaddegewegse is in de griene Dääle, wo iwwerm Borm wachse, des gifdiche Alkaloid Solanin drin, wo a em Mensch gefehrlich werre kann. Näwe de weid verbräde Nåme Grumbeere un Grumbiere gibts aa regionale Variande: Grumbere (mid korzem e,), Grombeere (Saaland), Grambeere (um Kusl rum, Nordpalz), Grambiere (siedweschdlische Palz). De Nåme „Grumbeer“ is vergleichbar mit em selde verwendte Lokalhochdeitschausdruck „Grundbirne“. Vun de im achzehnde Johrhunnerd ausgewannerde Pälzer is de Nome Grumbier aa in di Siedslawische Schbrooche iwwernumme worre un heeßt dort Krumpir odder Krompier. Die Grummbeer schdammt aus de Ande in Siedameriga. Schäzungsweis waggst se dort schun seit uugefehr 13.000 Johr. Iwwer die Kanarische Insle is die Knoll dann um 1560 rum no Eiroba komm. Ausgebreit hat se sich do am Oofang als Blumm, also als scheenes Plänzel fär de Gaade. In Deitschland is die Grummbeer seerschd 1589 vum Dogder un Bodaniger Carolus Clusius aageplanzt wor. Die


49.4391666666678.8463888888889360Koordinaten: 49° 26′ N, 8° 51′ O Grein is e Dorf im siedweschdlische Odewald, im hessische Kreis Bergschdrooß, wu hait zu Neggerschdånisch ghert. Grein ligt in de Berge vum Bundsandschdå-Odewald uf are Heh vun ugfähr 360 m i. NN. Di Gemajkung reischt vun 250 bis 480 m Heh. Dursch Grein fließt di Greiner Bach, wu ins Schdånischdal entwässert. Noch Weschde is Grein dursch e Schdrooß mit Schäna verbunne, noch Siede iwwer Daaschberg mit Neggerschdånisch. 1326 is Grein s erschde mol erwähnt worre. Grein waa e Lehe vum Bischtum Worms an di Landschade vun Schdånisch in Neggerschdånisch. Am 23. März 1779 hot da halwe Ord gebrennt. 1971 is Grein im Råhme vun da hessische Gebiedsreform an Neggerschdånisch kumme. Paddnerort vun Grein is seit 1991 soin Nåmensvedder Grein an da Donau in Owwereschdreisch. Di Greiner Kerwe is meischdens in da erschde Julihälft. Ende März, Åfang Abril mescht Grein mit, wann quer dursch de Odewald hirschdorische Lärmfaier ågezindt werre. Maria Lilek-Schirmer: Greiner Geschichte aus schriftlichen und mündlichen Quellen geschöpft. Festschrift zur 675-Jahr-Feier in Grein vom 6. - 8. Juli 2001. Grein 2001. (60 S.) Hischdoarisches Ortslexikon Schdadt Neggerschdånisch Hischdoarisches Ortslexikon Hesse; 2010: www.neckarsteinach.com (Ågab exischdiert nimmi)


De Mustafa Kemal Atatürk (* 1881 in Thessaloniki als Mustafa; † 10. November 1938 in Ischdambul) isch en tirgische Schrifdschdella un General g'wesd. Es isch de erschte Präsident der Tirkei g'wesd. Dän Beiname Kemal, was vollkomme määnd, hodda vun soim Mademadiglehrer in der Milidäragademie griehd. Im Erschde Weldgriesch hodas Osmanisch Reich oals Mustafa Kemal Pascha (General Mustafa Kemal) gegend Alliieade verdeidig. Wie die Alliieade doch die Tirkei besedschd ham unde osmanisch Suldan in Ischdambul mit dene zamgschaffd hod, hodde Mustafa Kemal en Tirgischen Bfraijungsgriesch ausgrufe. Grieschelond hod gonz Draagie un Weschd-Anadolie bsedschd, awwa de Mustafa Kemal hod als Bfehlshawa vun Ankara aus alles z'riggghold. Soi Verdienscht oals Offizier beid Verdeidigung vund Halbinsel Gallipoli 1915 gegend alliieade Druppe, died Dardanelle under Gondrolle bringe wollde unde Abwehrkampf ab 1921 gegend Griesche, die noch Anadolie vurdrunge sind, homen zur Symbolfigur vum tirgische Selbschtbehaubdungswille undem Nationalbewuschtsein werde lossen. Oals Machtbolidigger, derd Modernisieriung vun soim Land noch weschdlichm un eurobäischem Vorbild v'rangedriewe hod, hodde mit d Abschaffung vum Suldanad undem Galifad un mi große gesellschaffdliche Reforme en Schdoodschtypus gschaffe, wo in derre Form eimalig isch. Mustafa Gasi Kemal Pascha: Der Weg zur Freiheit. 1919-1920 (Übersetzt aus dem Französischen von Paul Roth. Mit einer Einführung und


Im Storrbachdal is e aldi Triftschdreck erhall geblib beziehungsweis widder inschdond gesetzt wor, so dass des jetzt e Denkmal defier is, wie frieher im Pälzerwald die Holzwertschaft betribb wor is. De Storrbach is e Zufluss vum Salzbach, der widerrum in die Wieslauter fließt, wo bei Neuburch in de Rhoi mind. Uffem Gemänegebiet vun Lemberch is zwische 1835 und 1838 uf 938 m Läng e Triftkanal ågeleet wor, der beim Abtransport vun Schdämm aus de umliechende Wälder e großi Hilf war. Die Gechend zwische Braunsberch, Hohe Lischd un Glashitt war un is praktisch komplett vun Wald beschdonn, un ufgrund vum karge Bodde un de viele steile Häng is e onnerie Nutzung aa nie in Frach komm. Domols war die Palz jo bayrisch, un die Bayern honn emol e gegreecheldi Waldnutzung ingefiehrt, mit Ferschder un so. Gescheide Wäge hat's om Åfang awwer noch nät gäb, do hat sich so e Triftkanal ågebott. Ab'em Salzbach hatt ma donn kää besonnerie Ålach mää gebraucht, weil der aa so genuch Wasser gefiehrt hat. Es Holz is noh Hinnerweidedal getrift wor. Dort hats Sächewerge un e gut passierbari Fernschtroß (die heidisch B10) gäbb, so dass die Verarweidung un de Abtronsport vun de ferdiche Bredder un Balke


De Luitpoldturm (aa Luitpoldsturm) is 1909 uffem Giwwel vun äm vun de heschde Berche vum Pälzerwald, nämlich em 610 m hohe Weißeberch, im Wesentliche aus Buntsondschdä als Aussichtsturm gebaut wor. Die Idee zum Bau vum Turm is am 29. Mai 1895 uff de Generalversommlung vum „Gräfenschdäner Verschenerungsvaroi“ gebor wor, wo Forschdassessor Auguschd Zwisser aus Läme im Johr 1893 gegrind hat. Ma hat do beschloss, uffem Weißeberch e Aussichtsturm zu errichte, fa dem soi Herschdellung 8.000 bis 10.000 Goldmark vaoschlacht wor sin. Des Geld sollt es Varoinsmitglied Maddin Jächer inwerbe, e Hoimatdichter, wo aa unnerm Pseudonym Fritz Claus bekonnt wor is. Vielleicht war die Idee fa de Turm aa vun ihm selwer. Er hat sich mächtich ins Zeich geleet un schließlich de Pälzerwaldvaroi (PWV) fa soi Ålieche gewinne kenne, der 1902 in Ludwichshafe gegrind wor is. Die Fiehrung vum PWV hat die Koordination vun däm Projekt iwwernumm, hat die Plän vum Architekt Ludwich Ullmonn ausarweide losse un hat es notwendiche Geld hauptsächlich aus Mitgliederbeiträch zusomme kriet. De Nome hat de Kall Albrecht vun Ridder vorgeschlaa, wo domols de Vorsitzende vum PWV war. Nomensgeber war de Prinz Luitpold vun Bayern, der sich on de Baukoschde maßgeblich beteilicht hat. On de Siedfassad sieht


Dr. Wolfgang Schulte (* 30. September 1947 in Padaborn) ist en daitsche Bolitika vun de SPD. Vun 1993 bis 2001 isser Owwabirschameeschda vun Ludwichshafe gewesse. Noch seim Abidua 1967 hot er Rschd unn Volkswerdschafd in Minschda unn Kiel schdudiad. 1973 isser in die SPD eingetrede. Sein Abschluss hot er 1976 gemochd, dodenooch hot er e Zait long an de Uni in Kiel gschaffd. 1978 hot er sain Dogder gemochd. Vun 1977 bis 1979 hot er en beim Inneminischderjum vun Schleswich-Hollschdää geschaffg. Donoch isser als Refarend noch Bonn gange zu de SPD-Fragzjon im Bunnesdaach. Vun 1981 bis 1985 war er doo als Midarwedda im Finanzminischderjum. Vun do hot en die SPD vun Ludwichshafe zum Noochfolga vum Günther Janson als Dezanend fer Sozjales und Juchnd gehold. 1991 isser Birschermeeschda geworre. Zum 1. Juli 1993 isser donn noch em Riggdridd vum Werner Ludwig Owwabirschameeschda vun Ludwichshafe geworre. In sainre Amdszaid hot er versuchd, die Schdadt un soi Verwaldung zu modernisiere. Dodebai hot er sisch awwer ned nur Fraind gemochd. Alle vora aus seinre aischene Padai hotter viel Widerstond kriegt, net zuledschd dennewegge, wail er net so gud mid de Pälzer umgehe konnd. Als Owwerbirschameeschda hot er aa die ald Walzmiel in ä erfolgraisches


Weschde (amtlich Westheim) is en klennes Dorf im Germersche. Es wurd schun in de Jungstoizait besiedelt. Urkundlich wurd's erschda 787 vum Karl em Große genannt. Hait wohnen ugfähr 1.800 Lait in Weschde. Weschde liechd zwische de zwee greeßere Schdädt Landach unn Schbaya. Nachbagemäände vun Weschde sinn, im Weschde beginnend, noom Uhrzaischasinn: Loscht, Wingerde, Schwechnem, Lingefeld un Germersche. Im Siede vun Weschde dudd sisch de Bellemer Wald aschdregge, dorsch wellen die Druslach unn die Kwaisch fließe dudd. Däälwääs dudd die Kwaisch die Gemäändegrenz im Siede bilde unn minded 5 km waida esdlisch in de Rhoi. Ach de sogenonnde Hofgraawe dudd dorsch de Ord fließe. Commons: Westheim (Pfalz) – Sammlung vun Bilder, Video un Audiodataie Webuffdridd vunde Oadsgmoinde Weschde Veabindsgmoinde Lingefeld


Maria Roseberch ist e Wallfahrtsort in Waldfischbach-Boialwe mit em Alde- und Pflechehoim, äm Haus vun de Kinder- un Juchendhilf sowie äm Bildungshaus fa Exerzitie un Seminare. Gehert zu de Diezees Schbeyer. Vun de Åfäng im 12. Johrhunnerd bis zum 18. Johrhunnerd hat de Ort Rodeberch gehäß, donn Roseberch. Die erschd Kapell is wohl im 12. Johrhunnerd gebaut wor, wahrschoinlich um 1150 vun Prämonschtratensermönche. 1430 werd de Ort als Wallfahrtsort es erschde mol urkundlich erwähnt, als e eichenie Kaplonei gegrind wor is. 1570 is es Gebiet on die Grafschaft Hånau-Lichteberch komm. De lutherisch Londesherr hat die Wallfahrte verbott. Als 1684 die Kapell de Katholike zurick gäbb wor is, hat's widder welle gäb. 1822 is die Wallfahrt vun de Regierung verbott wor un es Heilichtum is bolizeilich geschloss wor. Es hat gehäß, bei dänne Wallfahrte geb's Missschdeänd un die Kapell wer baufällich. Wonn näwedro jemond uffem Friedhof beerdicht wor is, hat noch nät emol die Glock vun de Kapell geleit werre derfe. Awwer die Leit honn weiterhin ihr Ådachte gehall, nämlich im Freie vor de zugeschloss Kapelledier. 1844 hat de Bischof Nikolaus vun Weis erreicht, dass die ma die Wallfahrt widder uffnemme gederft hat. Im 19. Johrhunnerd hat sich um de Jörch


Vung Tau iss die greeschd Schdadt im Ba Ria-Vung Tau, Vietnam. Ugfähr 303.244 Lait wohne im Vung Taui unn er hot e Fläsch vun 140 km². Dodemit hot es ä Bevelkerungsdischd vun 2306 Oiwuhner/km² Nha Trang isch s fünftgreeschte Land in Ba Ria-Vung Tau. Er grenzd an die drai Ba Ria, Long Hai unn an des Siedschinesische Meer. Commons: Vung Tau – Sammlung vun Bilder, Video un Audiodataie


Marlene Dietrich (* am 27. Dezemba 1901 in Schönebersch (haid en Ordsdeel vun Balin); † 6. Mai 1992 in Paris; aischndlisch Marie Magdalene Dietrich is ä Schauschbielarin un Sängeren gewesse, die aus Daitschlond kumme is, awwer 1939 die US-ameriganisch Schdaatsbirschaschafd onahm. Newwer de Hildegard Knef unn de Romy Schneider zählt se zu den greschde waiblische Legende, die de daitsche Film hervorgebrachd hot unn die aa indanazjonal beriemd worre sinn. Zu ihrm Markezaische sinn ihr lange Bää, ihr diefi, rauchisch-erotisch Schdimm unn die von ihr ofd getrachene Hoseaaziesch. Do hot se massgewlisch begetrache, dass die Dinga in de 1930er Johr fer Fraue salonfähisch worre sinn. Ihr Karrier hot Marlene Dietrich als Schauschbielarin am Deada unn in Schdummfilme in de Goldene Zwanzischa in Balin begonne. Ihrn indernazjonale Durchbruch hot se 1930 mit de Haubdroll vun dem Film Der Blaue Engel g'habd. Zamme mit dem Reschissör von Sternberg is se donn am Aafang vun de 1930er Johr in die USA gange, wo se mit seinre Reschie unn an de Sait vum Gary Cooper des Drama Marokko gedreht hot, fer des se ä Nominierung frt de Oscar als beschdi Hauptdaschdellarin erhalde hot. Mit Filme wie Shanghai-Express (1932) unn Der große Bluff (1939) hot se


In de Geomedrie ist ä Kwadrad ä ganz schbezjelless Boligon, nämmlisch ä ewenes, konwexes unn reschlmässisches Vieregg. Des Kwadrad is en Sonnerfall vum Barallelogramm unn vum Drabez, es is sowohl ä Reschdegg als auch ä (Raud). Fer die Konschdruksjon vummä Kwadrad reischd imma ä änzischie Agab, z. B. die Läng vunnere Sait odda vun de Diagonal. Kwadrade sinn aa die Begrenzungsfläsche vumme (Werfl). Fer alle Kwadrade dud gelte: die via Seide sinn glaich long: es is somid glaichseidisch die via Innewinkel sinn imma gleisch: es is somid gleischwingelisch (alle Wingel sinn 90°) es hot via Simmedrieachse: die beiden Saidensimmedrale unn die beide Diagonale es is aa punktsimmedrisch die beide Diagonale sinn glaisch long, halwiere änanna unn schdehe uffänanna senkreschd de Schniddpunkt vun de Diagonale is aa noch de Umkrais- unn de Inkraismiddelpunkt vum Kwadrad. der Fläscheinhold vum Umkrais is dobbld so groß wie der vum Inkrais. Commons: Quadrate – Sammlung vun Bilder, Video un Audiodataie Animierdie Lernsegwenz (Konschdrugzjon, Umfong, Fläscheinhold)


Muddamilich is die vun Fraue als Nahrung fer ihr Saigling gebildeti Milich. Des vun de Milichdriese broduzierde Segred werd u'gfär 24 bis 48 Schdunne noch de Geburd vun de waiblisch Bruschd gebildet. Des Fiddere vum menschlische Baby iwwer die Bruschd werd als Schdille bezaischnd, des Beende dovun als Abschdille. Bei de Diere heeße dieselwe Vorgäng Saige unn Absetze. Des Wort „Muddamilich“ (lac maternum) is noch net so ald unn kam erschd im Zammehang mit de Schdill-Kampagne im 18. Johrhunnad in de allgemaine Gebraach, um die Midda aazuresche, ihr Kinna selwer zu schdille, anschdadd se äänere Amme zu iwwergewe. Muddamilich is dem Begriff „Frauemilich“ unnergeordnt, der bezaischnd aa die Milich vun fremde Midda. Friea wurd haubdsäschlisch des Wort „Waiwamilich“ (lac muliebre) gebrauchd. Liebfrauemilich dagege hot nix mit de Muddamilich zu due, des is de Nam vumme daitsche Woi. Barbara Duden: Geschichte in Geschichten: Ein historisches Lesebuch.


En Schdäämedz (lat.: Aciscularius bzw. Lapicida, Lapidarius) is en Handwerka unn duhd Nadurschdää, Bedongschdää unn Kunschdschdää mid Werkzaisch unn Maschine bearweide. Soin Schwerpunkt is dodebai die handwerklisch, geomedrisch unn bauteschnisch Ärwed noch vorgegewwene Plän. En Schdääbildhaua hot (in Daitschlond) faschd die glaisch Ausbildung (die erschde zwee Johr zamme mid de Schjdäämedz), dut awwer mehr gschdaldarisch schaffe. Der Schdäämedz ist äner vun de äldeschde Berufe iwwerhaubd. Frieha hots uff faschd jedre Bauschdell Schdäämedze gewwe, awwer haid liege die Schwerpunkde vum Beruf im Schaffe vunn Grabschdää, in de Reschdaurierung vunn alde Bauwerge unn in de Gaddegschdaldung. Commons: Schdäämedzerwed – Sammlung vun Bilder, Video un Audiodataie Commons: Schdäämedzmeesl – Sammlung vun Bilder, Video un Audiodataie Commons: Schdääinduschdrie – Sammlung vun Bilder, Video un Audiodataie


E Hutzel is di Frucht vumne Noodlbååm. Im Westpälzische sescht ma Hutzel f, plural Hutzle, im Vorder- un Kurpälzische Sproochraum Butzel f, plural Butzle, im Saapälzische Biebelche n, plural Biebelcher. Zahlreische onnere Bezeischnunge sin eweso gebraichlich. Die Hutzle endwiggle sich aus'm waibliche Blietestond un endhalld uff de Schubbe die Some. E Charagderisdisches Meakmol vun Noodlholzbääm sin die im raife Zustond veholzde Hutzlschuppe. Mer dud zwische Deckschuppe, Fruchdschuppe unn Someschuppe unnerschaide. Die Hutzle sitze in unnerschiedlicher Wais on de Zwaiche vun de vaschiedne Noodlbääm. Bei de Tonn stehe se uffrechd, bei de Fichd hänge se un bei de Schwazzkiefer stehe se waagrechd vun de Zweiche ab. Monche Zabbe, ebbe bei de Tonn, falle in de Zaid vun de Someraif ausenonner, sodass mer uff'm Borrem kää gonze Hutzle meh finnd. Bei onnere Noodlhelzer falle die Hutzle als Gonzes vum Baam, wie bei de Fichd unn Kiefer. Dodevor hen die Hutzle awwer om Baam ehr Schubbe g'effend, um die Some ze endlosse. Bei viele Noodlholzbääm effne sich dodezu die Deckschuppe bei truggener Wittrung un schließe sich widder bei hehrer Lufdfaichtichkääd. Außer de zwee weid verbreidte Nåme Hutzel un Butzel gibt-s noch e gånzi Reih weidare regionale odder lokale Bezeischnunge. Die sin im Folgende


Wassa is ä schemischi Vabindung aus de Elemende Sauaschdoff unn Wassaschdoff. Wassa is uff de Weld die äänzisch schämisch Vabindung, die in de Nadur als Flissischkaid, als Feschdkerba unn als Gas vorkumme dut. Dodebai duht mer de Ausdrugg Wassa fer de flissische Zuschdand verwenne. Im feschde Zuschdand duht mer vun Ais, im gasfermische Zuschdand vun Wassadampf schbreche. Des Word „Wassa“ kummd vum aldhochdaidsche wazzar unn bedeit do „des Faischde, Fließende“. Die indogermanische Ausdrigg *wódr̥ unn *wédōr sinn schunn in Tegsde vunn de Hedida aussem 2. Jahrdausnd v. Chr. nochwaisba. Äänlische Werder finne sisch aa in annere indogermanische Schbrooche widda, z. B. Germanisch: dt. Wasser; engl. water; isl. vatn Keldisch: schott. uisge (vgl. Whisky); ir. uisce Slawisch: russ. вода (woda, vgl. Wodka); pol. woda; obersorb. woda Awwer aa de aldgrieschisch Begriff ὕδωρ, hydor, „Wassa“, von dem sisch die ganze Fremdwerda mitm Worddeel hydr(o)- ablaide, gheerd zu dere Wordfamilje.


Die englisch Schbrooch (korz Englisch, aichni Schraibwais English) iss e germanischi Schbrooch, wu urspringlich uff de Britische Insle behaimad iss, die zum weschtgermanische Zwaich gheert. De Name vun de Schbrooch dud sich vun de hisdoorisch Reschion unn vum Volg vun de Angle ablaite. Im Vaglaich zu ehre nägschde Vawande aus em weschtgermanische Zwaich, d. h. vor allem vun de friesische Schbrooch unn em Niererdaidsche, hot die englisch Schbrooch im Laaf vun de Zaid starge Sunnerendwigglunge ausgebild, wu se haid vun alle nohe vawande Schbrooch daidlich abhewwe. Im Laaf vun de Johrhunnadde hot sich Englisch bis haid zu änner Weldschbrooch endwiggeld, die wu haid waider verbraid uff de Ärd iss, als jeri anneri Schbrooch uff dere Weld. Es Englische werd in de Schule vun viele Länner als erschdi Fremdschbrooch unnerrichd unn iss aa die offiziell Schbrooch vun de määschde Organisatione. Viele vun denne nutze näwer Englisch awwer aa noch annere Schbrooche. In Englische Tegschde werd es glaiche Alfabet wie im Ladainische benutzd. Haidzedaa dunni weldwaid iwwer 340 Millione Mensche Englisch als Muddaschbrooch babble. Dodezu kumme dann noch die Zwäddschbroochla dezu dere ehr Zahl uugfähr zwische 200 Millione unn waid iwwer 1 Milliadde Mensche bedraad. In folgende Lända is Englisch die Amtsschbrooch.


Es Schloss Zweebrigge is e Bauwerk in de pälzisch Schdadt Zweebrigge. No'm Widderuffbau isses seit 1965 Sitz vum Pälzische Owwerlondesgericht un vun de Generalschdaatsonwaltschaft Zweebrigge. De Vorgänger vum heitische Schloss war e Burch, wo im 12. Johrhunnerd vun de Grafe vun Zweebrigge gebaut wor is, um die benachbart Honnelsschtroß zu schitze. Die Burch hat om eschdliche Schenkel vun dem Dreieck gelä, des heit de Schlossplatz darschdellt. 1410 is die Kurpalz gedält wor und Zweebrigge zur herzochliche Residenz. Jetzt ware die Widdelsbacher om Zuch. Herzoch Schdefan hat so "Schdefansstock" gebaut, der um 1525 als "Ludwichsbau" renoviert wor ist. 1547 is de "Herzoch-Wolfgong-Bau" dezu komm. 1582 kam de "Longe Bau om Wasser" un de "Friedrichsbau" dezu. Åfong vum 17. Johrhunnert hat de Herzoch Johonn II. weitergebaut. No soiner Zerschderung 1677 im Holländische Kriech, ma redd aa vun de Reunionskrieche war die Schdadt erscht mol bis 1681 besetzt. 1697 is de Friede von Rijswijk geschloss wor, wo Zweebrigge on Schwede komm is, genauer gesaat, on die dortich Kleeburcher Linie vun de Widdelsbacher. Vun 1720 bis 1725 is es Schloss dann in soiner heidisch Form nei gebaut wor, und zwar om nerdliche Schenkel vum Schlossplatz. Die Zeite hatte sich geännert, und deshalb hat man


Såndhause is ä Gemäänd im Rhoi-Negger-Krais in Bade-Wirddeberg unn liechd in de Kurpalz. Såndhause hot 14.476 Oiwuhner unn ä Fläsch vun 14,6 km², dodedraus ergibd sisch ä Oiwuhnerdischd vun 995 Oiwuhner uf de km². Bekånnd is Såndhause vor allem weeje em SV Såndhause. De jetzische Birgamaischda iss de Georg Kletti vun de CDU. Såndhause liechd in de Medropolregion Rhoi-Negga unn in de Owwerrhoiewene. De Hardtbach, de Laimbach unn de Londgraawe fließe dorsch Såndhaiser Gemargung. Såndhause grenzd im Norde an de Heidlberga Schdadtdail Kärsche, im Oschde an de Lååma Schdadtdail Dilje (St. Ilge), im Siede ån Walldoaf, im Siedweschde ån ä uubewohndi Exklav vun Lååme unn im Weschde on Ofderse. Außerm Ord Såndhause gherd noch de Waila Bruchhause, es Ferschderhaus, es Wohngebied Induschdrie unn die Wischdung Lochheem zur Gemäänd Såndhause. Erschdmol erwähnd worre is Såndhause als "Santhusen" im Johr 1262, de Nååme kummt vun de åågrenzende Sånddüne. 1262 isses Lehe vum Ord an de Palzgraf Luddwisch iwwerdraache worre, 1351 iss Såndhause donn vun de Kurpalz gekaafd worre. Såndhause is während de Määnzer Schdifdsfehd, em Draißischjährische Kriech unn em Pälzische Erbfolgekriech zerschderd worre. 1803 iss Såndhause als Dääl vun de reschdsrhoinisch Kurpalz badisch worre. Bruchhause is 1928 noch Såndhause aigemäänded worre. Bai


Eva Lohse (* 23. Januar 1956 in Ludwichshafe) is ä daitschi Bolidikarin vun de CDU. Im Mai 2001 is se in diregde Wahl vun de Ludwichshafene Birscha zur Noochfolgarin vum Wolfgang Schulte als Owwerbirschameeschdarin vun Ludwichshafe g'wääld worre unn vum erschde Janua 2002 bis zum 31. Dezember 2017 waa se die Amdsinhawerin. Vun 2006 bis 2016 hot se aa noch de Voasitz vum Vaband vun de Reschjon Rhoi-Negga ghat. 2015 bis 2017 waa se Bräsidendin vum Deitsche Schdäddedag. Die Krischddemogradin Eva Lohse waa es erschde un oinzische Schdaddowwerhaubd vun Ludwichshafe said 1945, des net vun de SPD waa. Sie ist vahoirad unn hot zwee erwachsne Deschda. Commons: Eva Lohse – Sammlung vun Bilder, Video un Audiodataie Websaid vun Ludwichshafe


Unner Faia vaschdehd mer die Flammebildung, die baim Vabrenne unner Abgab vun Wärm unn Lisch entschdehe dut. Die Voraussetzunge fers Endschdehe unns Aufreschderhalde vumme Faia sinn ä Madrial des brenne dut, ä Ogsidazjonsmiddl wie de Sauaschdoff aus de Lufd unn die nodwendisch Dembradur, um zinde zu kenne. Des Erzaische vun Faia g'heerd zu de wischdische Kuldurdeschnigge vun de Menschhaid. Des Nutze unn schbäda aa des Behersche vum Faia war en bedaidnde Schridd bai de Menschwerdung unn is schbädeschdns sait de Jungschdääzaid en feschde Beschdanddeel vun alle Ziwilisazjone uff de Weld. De Begriff Faiaownd dut zwaa noch Faia klinge, hot awwer ä annerie Herkunfd. Commons: Feuer — Waitere Mulitimediadataie zum Artikel Wikiquote: Feuer – Zitate Wikisource: Feuer – Qwelle un Volltegschde wissenschaft.de - Urahn des heimischen Herdes


E Wingäd is ä Fläsch, die wu dezu dient, Woischdögge se planze unn se dann hinneno se ziehe. Unsa Wingäd präsches gonze Bild vun unsam Woibaugebied Palz. Wingäd gäbds bai uns in de Palz schun said dä Reemazaid. Im Middlalda gabs wie in gonz Oiropa en große Uffschwung, awwe aach denooch hen ma uns guud halde gekennd: es Klima ande Woischdrooß is hall schun ebbes Bsunärschdes. Iwwelischawais wern bai uns die Wingäd zailewais óóglehd, ned wie in Siede su ofd, mid Äänzlschdockzihung. Mär schdelld en Drahdrohme mid Schdeja uff un mid Drääd als Rankhilfe loßd die Rewe die Drääd long wagse. Commons: Wingäd – Sammlung vun Bilder, Video un Audiodataie Wingäd – Bedeutungserklärungen, Wortherkunft, Synonyme, Übersetzungen


Curitiba iss die greeschd Schdadt in Sid-Brasilje, Haubtschdadt vun Paraná (Bundesschdaad). Ugfähr 1.8 Milliune Lait wuhne in Curitiba unn es hot e Fläsch vun 435 km². Di Pordugiese hawwe di Schdadt 1693 gegrindt. Di Universidade Federal do Paraná in Curitiba, 1913 gegrindt, is di äldscht Uni vun Brasilje. Curitiba ligt uf em Primeiro Planalto Paranaense (da erschde Hochewene vun Paraná). Curitiba is fä soi leischdungsfähisches Nahverkehrssischdem mid eijene Busschbure uf de Haubdverkehrsschdrooße un Dobbelgelenggbusse bekånnd. Di Haldeschdelle sin heescher gelegde Rehre mid eme Åigang fä Behinnade. Unnerm Nåme „Faróis do Saber“, Leischttirm vum Wisse, hot ma Bildungszendre wie Biblothege un kuldurelle Oirischdunge gschaffe, wu alle offe zur Verfiegung schdehne. Di vorbildlisch Schdadtblanung werd innernational åerkannd. Aussischdstuam Torre Panorâmica Oscar-Niemeyer-Museum (Kunschdmuseum) Park Passeio Público Di Parklandschafd Parque Tanguá Bodånischer Gadde Ópera de Arame Tibische Bushaldeschdell mid Dobbelgelenggbusse Oscar-Niemeyer-Museum Schdrooß Rua XV Winder im Barigui-Park Uni Theader Ópera de Arame Paço da Liberdade Tangua-Park Iwwerbligg Hischdorisches Zendrum Commons: Curitiba — Waitere Mulitimediadataie zum Artikel https://web.archive.org/web/20140626034932/http://www.curitiba.pr.gov.br/ http://www.curitiba-brazil.com


Unner Bohnekraut verschded de Pälzer zwe Arde vun Werzkreider, Satureja hortensis, des ejärische Bohnekraut, ach Gardebohnekraut, bzw. Summerbohnekraut genannt, un Satureja montana des mehrjärische Berschbohnekraut, ach Winderbohnekraut, genannt. Urspringlisch war Bohnekraut im estlische Middelmeerraum behoimat. Bohnekraud is frieher ned nur reschelmeßig zum Werze vun Bohnegemies oigsedzt worre, sondern ach als Heilkraud. Verwend wern die gud abzuschdreifende Bläddle, frisches Gardebohnekraud zum Midkoche ach am Stick. De Gschmack is pfeffrisch, aromadisch weshalb in einische Geschende ach Pefferkraud zum ejährische Bohnekraud gsachd werd. So wie Stange- und Buschbohne war Bohnekraud en typsche Grundbestanddeel vun em Pälzer Gemisegarde. Beide Arde ghere zur Gattung der Bohnekreider ladeinsch Satureja aus de Planzefamile de Lippeblieher, ladeinisch Lamiaceae. Zur Gaddung der Bohnekreider gheren 38 Arde vun denne 12 in Europa vorkumme. Bohnekraud werd im Summer frisch ausm Garde, ansunschde die gedrocknede un dann abgezuppelte Bledder oigsedzt. Im eischene Garde hot ma die Planz e Stick iwwerm Bode abschnidde un unnerm Vordach oder im Scheppel im Schadde an em Schdrick zum Drockne uffghängt. Noch em Drockne wurden dann die Bleddele abschdreifd un dann in em Behälder dunkel un drucke uffbewahrt. Bohnekraud halt so soi Werzkraft ganz ausgezaichndet. Ferdisch zu kaafe gibts Bohnekraud gerebelt odder zu Pulver gemahle. Die Werzkraft


Die Saigedier (Mammalia) sinn ä Unnergrubbierung (Klass) vun de Wirbldiere. Zu ihre haubdsäschlische Merkmale g'heerd des Saige vun ihrm Nochwugs mit Milich, die in de Milichdriese vun de Waibscher broduziad werd. Die maischde Saigedier hawwe ä Fell aus Haare unn ä glaischwarmi Dembradur vun ihrm Kerba, des mocht se zimmlisch uabhängisch vun de Dembradur in ihre Umgewung. Mid wennische Ausnahme bringe die Saigedier ihrn Nochwugs lewnd uff die Weld. Saigediere sinn an Lond am ardenraigschde vabraided, awwer's dut aa welsche in de Lufd unn im Wassa gewwe. 2003 wurde in de Weld iwwer 5400 vaschiedne Arde vun Saigedier erfassd. Sie werre in drai Unnerklasse aigedeeld: die Aialegende Ursaischa odda Gloagedier (Protheria) wie's Gerdldier, die Baidlsaischa (Metatheria) wies Kängaruh unn die Heare Saigedier (Eutheria), zu denne aa de Mensch zähle dut. Die schbezjell Rischdung vun de Zooloschie, die sisch mid de Forschung iwwer die Saigedier befassd, werd wisseschafdlisch als Mammalogie bezaischnd.


De Woi is ä Getränk, was mer aus de Trauwe vun de Woireewe heaschelle duud. Im Wingäd wän im Häbschd die Trauwe vom Schdog genumm, „gelese“ wie mär sähd, un zur Kälda gfahre. Des issä grußi Press, wu de Moschd aus de Trauwe presse duud. Dän Moschd loßd mär donn in gruße Fässa or nuch greßän Tanks vagäre. Vagäre häßd, daß die Heef dän Zucka zu Alkohol un CO2 umbaue duud. Desdeweje is im Woi Alkohol drin, unn wann mer zu viel dovun dringe dud, werd em ganz daamelisch im Kopp. In de Palz werd de Woi in de Regel aus em Schobbeglas getrunke, wo en halbe Liter noigeht. In annere Gegende hat mer kläänere Gläser fer de Woi. Mär konn de Woi a mit me bissel Sprudel mische, des is dann en Schorle. "Unn wonn", wie Kurt Dehn seehd, "die Pälzer Woi trinke, donn werre se luschdisch. Donn fongge se ô zu singge." In de Palz dud's die Woischdrooß gewwe, die durch die Woiderfer fiert vun Bockrem im Norde bis noch Schweiche im Siede.


De Begriff alles g'heerd zu de Wordgrupp vun de Pronome unn dut ä vorhanneni, awwer net genau definierbari Aazahl vun Dinge bschraiwe. In de Alldagsschbrooch is "alles" des Gegedeel vun nix. Alles hot de allergreegschde Umfong unn glaischzaidisch die kläänschd inhaldlisch Bschdimmung im Vaglaisch mit annere Begriffe. In de Alldagsschbrooch dud mer haid alles in de Reschl im Sinn vun änre greeschdmeglische Ozahl verwenne. Des Alles kann dodebai so verschdanne werre, dass werklisch jedes Ding, des vun ebbes vorhanne is, domit bezaischnd werd. Dohea kummd "alles" aach als Bschdanddeel vun annere Werder wie Allesklewa odda Allesfressa vor. Des Word Weldall dut aa vun „alles“ abschdamme, wail es sisch bis in die Uhendlischkaid ausschdregge dut unn dodemit alles, was exisdiere dut, beinhalde soll. Alles geht uff de Begriff all zurigg, des uff de indogermanisch Schbrochworzl al- (wagse) beruhe dut. In friare Zaide hot mer des alles aa in de Bedaidung vun imma verwend, woraus im pälzische des alls geworre is. Die Begriff "alla, gehma" unn "allez hopp" kumme awwer net vum "alles"; die kumme ausm "aller" (gehe) ausm franzesische.


De Tee (chinesisch 茶 chá, [tʂʰɑ˧˥], is ä haisses Geddräng, bai dem mer kochend Wassa uff die Blädder, Knoschbe, Bliede odder Schdängl vun de Teeplanz gieße dut. Im Tee sinn, je noch Planzedeel (In de Knoschbe am maischde), bis zu 4,5 % Coffein drin, des zu de Schdoffklass vun de Alkaloide g'heerd. In friehere Zaide wurd de Werkschdoff im Tee noch als Thein odder als Teein bezaischnd, midlerwail weeß mer awwer, dass des es glaische is wie im Kaffee. Im waidere Sinn werd als Tee jedes Gedräng bezaischnd, bai dem mer haiß Wasser uff unnerschiedlisch e Planzedeele gieße dut. Dodezu g'heere aa die Kraidertees und Frischdetees. Sain Urschbrung hot die Teekuldur in Asie, bsunnerschd in Schina unn Innje. Noch Europa isser am Aafang vum 17. Johrhunnerd kumme.


49.3363888888898.1308333333333Koordinaten: 49° 20′ 11″ N, 8° 7′ 51″ O Hambach is nadierlisch vor allem dujsch soi Hambacha Schloß un des fä di Demogradie bedeidende Hambacha Feschd weidhie bekånnt. Es is en Ord an de Woischdrooß, un seid 1969 de greeschde Ordsdeil vun Neischdadt. Er hot 5570 Oiwuhner (2009). Hambach ligt am Rand vun de Rhoiewene zua Haad. De Ord is schun im Johr 865 s erschde Mol erwähnt worre, unnerm Nome Haganbach. Di Urschbringlisch drei Ordsdeile Owwer-, Middel- un Unnerhambach sin schun vor långem zammegewachse. Des Hambacha Feschd, di Freiheidskundgewung uf em Hambacha Schloß, hot 1832 schdaddgfunne. 1969 is des bis dohie selbschdännischd Doaf zu Naischdadt oigemaindt worre. E gonzi Zeid lång hawwe di Hambacher widder e Selbschdännischkeid ågschdrebt. Vun großer Bedeidung is in Hambach de Woibau. Di Lage traare di Nåme Feier, Kaiserschduhl, Käjschbersch, Rämerbrunne un Schloßbersch. In de Berge wachse viel Keschde, vun denne jo aa de Keschdebersch mid em Hambacha Schloß, de Keschdeburg, soin Nome hot. Uf sellem Bersch beschdeht 80 Brozend vum Wald aus Keschdebääm. Im milde Klima gedeihe awwer aa Mandle, Feige un Zidrusfrischde gud. Hambach is en schdaadlisch åerkannder Erholungsord. Am 1. Mai un am erschde Maiwocheend find s Annerbacher Feschd schdadd. Di Jagowuskerwe


Hambach ischn Oadsnome: Hambach onde Woischdroß, n'Oadsdeel vun Naischdad onde Woischdroß in Rhoilond-Pals Hambach bai Diez, Gmoind im Rhoi-Lahn-Grais in Rhoilond-Pals Hambach bai Kobuasch, n'Oadsdeel vunde graisfraiji Schdad Kobuasch, Baijan Hambach bai Diddlbrunn, n'Oadsdeel vunde Gmoind Diddlbrunn, Londgrais Schwoinfuad, Baijan Hambach bai Niederzier, n'Oadsdeel vunde Gmoind Niederzier, Grais Dire, Noadrhoi-Weschdfale Hambach bai Taunusschdää, n'Oadsdeel vunde Schdad Taunusschdää, Rhoigau-Taunus-Grais, Hesse Una-Hambach, n'Schdaddeel vun Hebbene, Grais Beaschschdroß in Hesse Owa-Hambach, n'Schdaddeel vun Hebbene, Grais Beaschschdroß in Hesse Hàmbàch, Gmoind im Gromme Elsaß, Frongraisch Hombach, Gmoind im Département Moselle, Frongraisch Hambach ischde Nome vun Schlessa: Hambacha Schloss in Naischdad onde Woischdroß Schloss Hambach in Niedazier Hambach ischn Gwessanome: Hambach, ling'g Zufluss vum Buchebach bai Winnende im Rems-Mua-Grais, Bade-Wiaddebeasch Hambach, reschde Zufluss vum Klingebach baim Oadsdeel Hailbeasch vunde Gmoind Bihlazell im Londgrais Hailbronn, Bade-Wiaddebeasch Hambach, ling'g Zufluss vunde Sulm im Oadsdeel Willsbach vunde Gmoind Owasulm im Londgrais Hailbronn, Bade-Wiaddebeasch


De Bernhard Wadle-Rohe (*23. Mai 1952) is en pälzer Mundardaudor, Ufftrittskünschdler, Kommunalpolidiker un stadtbekanntes Original vunn Ludwichshafe. Wann er Kunschd oder Polidik mache tut, nennt er sisch als aa "General Schweißtropf" odder "Dr. Karl Rettich-Jetz", was sei Künschdler- unn Kampfname sinn. In de Johre 2001 unn 2009 hot er sisch zu de Wahl vum Owwerbrschermeeschder vun Ludwichshafe uffstelle lasse, awwer die Leit hawwen net gewält. Beim erschde Mol hat er 0,6 % gekriegt, beim zwette Mol ware's dann 3 % Drai Mol, nämlisch 2003, 2007 unn 2011 isser bei die Kunschd-Weltmeischderschafd in Ludwichshafe agetrede unn hot jedes Mol des Halbfinale erraischd. In seim werklische Lewe hannelt er mit Antik-Zeisch in em selbschdverwaldete Betrieb in Ludwichshafe. Lewe dut er im Hemshof. uffm Rhoi-Negga-Wiggi


Es Woibiid isn Bärsch reschds on de Egg vun de Roiewene ins Lombreschda Dahl, also diregd bai Naischdadt. Mid 553 m ü. NN iss ääna vun de heegschde Bärsch iwwahaubd in de Palz. Womma om Fuß vum Bärsch long gehd, kennd ma inzwische faschd schun saache, es Woibiid dääd in Naischdadt laije: vum Lombreschda Dahl iwwa die Rhoiewene bis ins Maisedählche enoi umgibd die Schdadt den Bärsch, när im Weschde, so scheinds, is gaa kää Bebauung, wail do die annän Bärsch sin. Do kimmd mer donn uf de owwerschde Wolfsburschwesch. Awwe gonz su isses doch nuch nid: Es Woibiid lihd genau in de Mid zwische Lombräschd un Gimmldinge un is begrenzd vu de Rhoiewene im Sidoschde, em Lombräschda Daal im Siedweschde, em Linbärscha Daal im weschde un em Gimmldinga Daal im Nordoschde, wu mär vun Gimmldinge zum Foschdhaus Rudschdaisch kimmd. Uff de onnere Soid vum Gimmldinga Daal lihd de Stawebärsch. Owwe is en 136 m hoche Sendemaschd, en klääne Aussischdstuam un mindschd zwää Haisa, ääns is ä Wädschafd. Commons: Woibiid — Waitere Mulitimediadataie zum Artikel 49.3761111111118.1208333333333Koordinaten: 49° 22′ 34″ N, 8° 7′ 15″ O


Es Goethe-Gymnasium in Germersche (korz: GGG) isses änzigschd Gymnasium in Germersche. Es is 1825 gegrindet worre, awwer die Schulgschichd in Germersche is viel älter. Schunn 1594 hots en lateinische Schulmääschder gewwe un schunn 1490 en Menchslehrer. Es heidiche GGG is iwwer die Johre in verschiedenschde Gebeide unnergebrocht gewest, bis 1962 es heidiche Gebeide gebaut worre is. In ledschder Zeit sinn mänschdens so um die 1000 Schiler an derre Schul. Geleidet werd se seit 1999 vum Dr. Meißner.


Russia Today, korz RT is en russische Auslondssenda im Besidz vun de russische schdaadlische Auslondsnochrischdeagendur Ria Novosti midd Sidz in Moskau. Der Senda is uff en indernadsionales Publikum ausgerischd, Desweege werda in englischa Schbrooch ausgschdrahld, is awwa aa uff Arawisch, Schbonisch unn Russisch empangbar. Es Ziel vun Russia Today isses, alde Vorurdääle unn Klischees iwwer Russlond abzebaue unnem innernadsionale Publikum die russische Sischdwais uff viele Gschehe daidlisch ze mache. Russia Today soll ze em CNN unn BBC glaischwerdische Sender ausgebaud werre. Uffgrund vun de annere Aasischde vun de Bridde unn de Amerikåner schdelld de Sender ä schdargi Konkurrenz zu de wesdlische Medie dar. Russia Today dudd reschelmäßisch Nochrischde iwwer Russlond unn die Welt in de Beraische Bolidig, Wärdschafd, Schbord unn Kuldur bringe, Korznochrischde werre efders unne oigeblended. Deswaidere find mer Dokumendarfilm, haadsäschlisch iwwer Russlond, awwa aa iwweronnere Theme.Es gebbd jeede Daach Korzdokumendadsione iwwer ää russischi Reschion, welle de Daach lond wiedahold werre. Aa Polidmagazine Talkshows unn Debadde werre ausgschdrahld. Gegrinded worre is de Sender am 15. Sebbdemba 2005. RT dudd iwwer 20 Sadellide unn Kaawl sende, in Daitschlond RT zwar nedd vun alle Haushalde empange werre, awwa z. B. iwwer KabelBW unn nim Netz vun NetCologne. Derzaid schaffe 500 russische


De Rehbach is än u'gfär 29 km lange Bach in de Vorderpalz, der vun Weschde in de Rhoi minde dut. De Rehbach hot kää aischeni Quelle, er trennt sisch in Naischdadt an de Woischroß vum Schbayabach noch links ab. Wie mär ufgrund vun de naisde Forschunge oonämme därf, waa des uaschbringlisch ä gonz noamali Bachbieschung, die wo äm Landschafdsgfälle gfolschd is, ohne Abzwaischung Schbayabach. Ärsch die Reema hän, wail daßse in Schbaya Wassa gebraachd hän, die Abzwaischung gschaffe un dodemid zwää Driddl vum Wassa abgelaidd noo Schbaya - de Schbajabach waa gschaffe. Un de Rehbach als es - jezad - gläänare Gwässa hod soi Quell valore. Hinner Naischdadt dut er erschd noch Oschde unn schbäda noch Nordoschde fließe. Dodebai kummt er dursch die Gemainde Haßloch, Beel-Igglem, Schiwwerschdadd, Limburschahof unn Naihofe. Zwische Aldrib und Ludwichshafe dut er vun links in den Rhoi minde. Die wischtigschde linke Zufliss vum Rehbach sinn der Mußbach, der zwische dem glaischnamische Naischdadder Ordsdeel unn Haßloch minde dut, unn de Schdääbach, der bai Schiwwerschdadd in de Rehbach fließt. Vun reschds kummt vor allm de Ranschgrawe. Der kummt wie schunn de Rehbach ausm Schbayabach und dut im Oschde vun Limburschahof-Rehhitt in de Rehbach. De Rehbach wurd schunn im


Belgisch-Kongo is ä belgischi Kolonie zwische 1885 unn 1960 in Afriga gewessd. Dodebai muss mer zwische em Fraischdaad Kongo, ä Privadkolonie vum belgische Käänisch Leopold II. zwische 1885 unn 1908 uff de ää Said unn de schdaadlische Kolonie Belgisch-Kongo zwische 1908 unn 1960 uff de onner Said unnerschaide. Reschdlisch gsehe zwee paar Schuh, awwa territorial, kondrollmäßisch unn vawaldungstechnisch aischendlisch ää unn die selwe Kolonie. Unnerm Leopold sai Herrschafd sinn aa die Kongograiel gschehe, welle awwa hinnerher grad so waidagånge sinn. Belgisch-Kongo is 1960 im uuabhängische Schdaad Kongo-Léopoldville uffgonge, zwische 1971 unn 1995 Zaïre genennd unn 1995 bis haid die Demokradisch Republik Kongo. De belgische Käänisch Leopold II. wolld sisch uff ää Schduf midd de gonze onnere Monarsche in Oiropa schdelle unn aus dem Grund en aischenes Kolonialraisch fer de Presdischgewinn uffbaue wolle (Belgje is jo aach so klää, do braach mer en Aasglaisch fer die Komplexe). Do is ihm 1877 de Kolonialforscha Henry Morton Stanley endgegekumme, mid dem er en Vadraach abgschlosse hot. De Stanley hot em Käänisch soi Enddeggunge in Afriga õõgeboode unn hot im Uffdraach vum Käänisch Länneraie vun de Äähäämische uffgekaafd, dääls midd perfide Methode. Die Bride henn waidere Kolonie abgelehnd, so dass uff de Kongokonferenz 1885


En Woikella is en Lagerraum fier Woiflasche unn -fässa, wänn ma se ned wuonnerschd logern konn. Dord is de Woi weege de dischdere Umgewung unn de konschdande Klima gäschitzt vor schädliche Eiflisse vunn de Umweld. Seldena werd de Woi inn Glosballons, Ampfore unn Kunschdschdoffkanischdern im Woikella uffghobe. Woikella sinn maischdens unnerirdisch oogelegd, wail donn des obdimale Klima fer die Lagerung vum Woi gewährlaischded iss. Woi konn bai Temperature zwische 7-18°C gelagerd werre. In Frongraisch werd ä Temperatur vun 13°C benudzd, welle guud fer ä korzfrisdische als aa longfrisdische Lagerung iss. Man muss beachde, dass de Woi bai ner niedrischeren Temperatur onnerschd raifd als bai ner heheren. De Winza muss sisch endschaide, obba Aggdiv odda passiv kihle will. Bai ennere aggdive Kihlung muss ä hohi Wärmedämmung vorhanne soi unn misse ordnungsgmäß konschdruierd soi. Sie brauche ä Klimaaalaach unn Kihlsyschdeme, um die rischdische Temberadur unn Lufdfaischdischkaid uffreschd zu erhalde. In droggene Regione muss mer sisch aa mer um die rischdisch Lufdfaischdischkaid kimmere, in de maischde Regione is des awwa kää Problem. Bai ennere passive Kihlung muss mer de Woi in ennere kihle Umgeewung laachere (z. B. im Unnergrund) midd geringe jahreszaidlische unn täglische Temberadurschwangunge. Passive Woikella sinn wennischa bereschebar als aggdive, dodefür


Da Odewald, Oddewald, Orrewald, Ourewald, Oulewald is e Middelgebirg, wu zu große Deile in de hischdoarische Länner Kurpalz un Kurmoinz liggt, heit in Siedhesse, da badische Kurpalz un im bayarische Frångge. Je nochdemm wu ma is, is ma im Odewald (Siede), Oddewald (middedrin), Oudewald (regional; in Ofderse: Ouwdewald), Orrewald (Weschde), Ourewald (grouße Deile vum hessische Ourewald bis an di badisch Bergschdrooß), Ourewold (Hesse), Oulewald (Orde mit Lambdazismus im Siedweschde wie Schriese). An soiner Weschdgrenz erhebt sisch da Odewald in Form vun are oidruggsvolle Bäjgkett iwwer die Rhoiewene. In-are grade Linje vun ugfähr 65 Kilomeder Läng vum Norde noch Siede, zwische Dammschdadt un Wissloch, gehts vum Nivoo vun da ugfähr hunnert Meder hoche Ewene bis zu de Gipfl in bis zu rund 550 Meder Heh nuff. Da Odewald nimmt e Fläsch vun 2.500 Quadratkilomeder oi. Da weschdlische Abhång zur Rhoiewene hot soin eijene Karagder un wärd Bergschdrooß genånnt. Drei Hiegelländer schließe sisch an de Odewald åå, im Norde des Rhoiheimer Hiegellånd, im Siedoschde des Baulånd un im Siede da Kraischgau. Im Nordoschde drennt des Maintal de Odewald vum ähnlische Schbessad. Im Siede dageje fließt da Negger duasch de Odewald duasch. De Deil siedlisch devu heeßt ma de Kläne Odewald. Während frieher


49.4741678.329444Koordinaten: 49° 28′ 27″ N, 8° 19′ 46″ O Ruchem is seit 1974 än Stadtdäl von Ludwigshafe. Im Ortszentrum gibt es es Ruchemer Schloss ("Schlössel"). Richtung Oggerschem hot de Fußballverein "SV 1925 Ruchem" ä Schmuggstickel hiegschdellt: De neie Kunschdraßeplatz. De TV Ruchem, die Handballer un Tennisler, hänn ihr Sportstätt Richtung "Uhlebusch" (=Fußgännem) Außerdem gäbbts die Astrid-Lindgren Grundschul, zwä Kinnergaade, die katholisch und die evangelisch Kärsche un e freiwillische Feierwehr. Uff de Vogelwies kann mer schä sitze und die Veggel beobachte. Commons: Ruchheim – Sammlung vun Bilder, Video un Audiodataie Ruchheim Die Rheinpfalz, Marktplatz LU, 9. März 2011


-66.729722222222112.834722222221366Koordinaten: 66° 43′ 47″ S, 112° 50′ 5″ O Law Dome Summit is e australischi automatischi Weddersdation. Sie is 1986 gebaad un ereffned worre. Die Sdation lieschd im Inland vun de Queen Mary Coast uff`m andargdische Kontinent. Die Koordinade sin 66° 43′ 47″ S, 112° 50′ 5″ O odder dezimal -66.7296, 112.8348. LDS liechd in ännre Heh vun 1.366 Meder. Orde in de Näh: Law Dome (AUS), Dome Concordia (F/I). AMRC & AWS: Automatic Weather Stations - 2012


Holunder, ach Holler oder Hollerbusch genannt, mehnt in die Palz Sambucus nigra, also hochdeitsch Schwarzer Holunder, en weit verbraidede Schdrauch, der bis 7 Meder hoch wachst. Holunder ghert zur Gattung Holunder, e Grupp von sumergriene Schdraicher, selten kleene Beem. Die Gaddung wurd frieher zu de Familie der Geißblattgewächse (Caprifoliaceae) gezählt, werd haid awwer teilweis de Moschuskrautgewächse (Adoxaceae) zugeordnt. Die aromadische, kaliumraische Bliede und die Vitamin B2- und Vitamin C-raische runde, schwarze, glänzende Beere wern zum Koche, zum Genieße un fer Hailzwecke oigsedzt. Mehrere gsunde Inhaltsstoffe und einische positive Wirkunge bai Kronkhaide sinn nochgewiese. De Holunder war bzw. is traditionell e wischdischi Hailplanz und ist mit allerhond Mythe, Volksbreich und ach Awwerglauwe verbunne. Die Zweische sin jung griie, schpäder braun bis hellgrau un zaischen ufffäälische Rindepoore (Lenticellen). Die Lenticellen diene dem Gasaustausch. Alädere dicke Äscht zaischen e dicki, zerklüfdi Bork. Typisch der Holunder is in junge Zwaische des weiße Mark. Die Worzle breiden sisch flächisch aus. Die Bledder vum summergriene Holunder sin unpaarisch gfiedert mit eifermisch-elliptische zugspidzede Bleddle. De Laabaustrieb erfolscht im Merz odder April. De Holunder blieht in de Palz zwische Mai un Juni. Die Bliede stehen in schirmfermische, uffreschde Trugdolde. Die kleene, waiße, fünfzeelische Zwitterbliede sin zu 10 bis


Leffl is en bekånnde Kinschdler, weller uff YouTube nai in Pälzisch sinkronisierde Ausschnidd vun bekånnde Film vereffendlischd. Je noch Video werre debai ää odda mehrere Persone sinkronisierd. Die naisinkronisierde Pälza bringe luschdischi Schbrisch, wobai 's gonze en naia Kondegschd griehd unn dedorsch noomol ä gewissi Komik uffdrede dudd. Bai Star Wars uff Pälzisch werre Ausschnidd aus 3 äldschde Episode (IV-VI) genumme unn immer ää Person nai sinkronisierd. In de erschde 13 Videos werd de Darth Vader sinkronisierd, in Folge 14 de Jabba. Die Videos sinn laida geleschd worre, wail die Krutze rund um George Lucas wie die maischde Filmevermarkter die Krätz grigge wenn ihr Filmmaterial irgendwo a wenns nai synchronisiert is zu finne is. Es Treffe vum Kroad un dem Hausmeschda: De Kroade guggt uff die Wand. Uff eh mol kummt vun hinne ä Stimm „awwa nix õõlonge!" De Kroad dreht sich um un sieht n Bongart mit fettische Hõõr dohocke „ Un Knecht alles klar?“ „Bischd du de Hausmeschda?” „Hest jetzard Fäsilidie Mänädscha.“ „Des is mir Worschd!“ „Bischd du n Rus?“ „Ne isch bin vun Kroatsien. Vun Schblidd!“, seschd de Kroad. „Owowo Reschbeggd her!“, dudd de Fäsilidie Mänädscha antworre, „die sin gud Kadholisch die Kroade!“ De Kroade laaft zum


Tschechie (amtlisch: Tschechischi Republig, tschechisch: Česká republika) isn demogratische Binneschdaad in Middloiroba unn dut die drai hisdorische Länner Behme, Mähre unn Tschechisch-Schlesje umfasse. Die Amtsschbrooch in ganz Tschechie ist Tschechisch. Nachbarlänner vun Tschechie sinn Pole im Norde, die Slowakai im Oschde, Eestraisch im Siede unn Daitschlond im Weschde unn Norde. Die Hauptschdadt unn aa die greegschd Schdadt im Lond is Prag. Die Tschechisch Republig is am 1. Januar 1993 durch die Dailung vun de Tschechoslowakai entschdannde. 1999, acht Johr noch de Uddleesung vum Warschaua Pakt, is Tschechie Mitglied in de NATO geworre. Am 1. Mai 2004 isses de Oirobäisch Union beigetrete.


Wolfgang Wolf (* 24. September 1957 in Diefedahl) ist en pälzer Fuusballträner unn ehemalische Schbieler. Soi erschdi Station als Schbieler war bis 1976 de VfR Heddrem (VfR Hettenleidelheim). Dann isser zum 1. FC Kaiserslautern gwechselt (1976-88), später zu de Stuttgarter Kickers (1988-92) unn am End zum VfR Mannheim (1992-94). Qualifikation fer de UEFA-Kap 1979-82, un DFB-Pokal-Finalischd mim 1.FC Kaiserslautern, Bundesliga-Uffschdieg midde Stuttgarter Kickers. 308 Bundesliga-Schbiele, 16 Dore. Stuttgarter Kickers (1994 bis 24. Fewwer 1998, war do aach gleischzeidisch Manager). VfL Wolfsburg (23. März 1998 bis 3. März 2003) 1. FC Nürnberg (30. April 2003 bis 31. Oktober 2005) 1. FC Kaiserslautern (21. November 2005 bis 11. April 2007 wege Erfolgslosischkeit entlosse) Uffschdieg vun de Regionalliga in die 2. Bundesliga 1996 midde Stuttgarter Kickers, Qualifikation ver de UEFA-Kap 1999, Uffschdieg in die Bundesliga middem 1. FC Nürnberg 2004.


Die Wolfsbursch is ä Ruin, wu 130 m iwwerm Lambreschder Daal laihd, des sinn 270 m iwwer NHN. Am Ordsoigong vun Neischdadt hod se solle die nei Schdadt schidze un is mid oor kordz vuur oor noo derre oogfonge worn. S ärschde Mol gschriwwe hänse devuu anno 1255, wo sese nuch in guudm Ladoi vun Castrum Volfperg un Nova Civitas gschriwwe hän, wie se de Lichdeschdeiner Albreschd gried hod - gelehnd nadierlisch. Desdeweje aa Lehen. Schbäder, verzehhduback, hon do die Vodchde vum Kuurferschd gewoohnd. 1525 hen se glai zwäämol die Baure gried un leer geraamd, awwer denooch isse wijer renowiehrd worn. 1633 hen se donn die Kaiserlische nunnergebrennd bis uff die Grundmaure un said sellemols isses ä Ruin gbliwwe. Die Neischdadtä 1848er hen donn im Märze ihr Demograadisch Nazionalfeschdsche gfeierd un Schwazz-Rud-Gold gflaggd. Im ledschde Johrhunnerd hen se in de Fuchdscher inerem all Keller ä glää Wochendbewirdung uffgemaahd un midde Reschdaurierug oogfonne. Die Bursch is 140 m long, awwer ned meer wie 30 m brääd, weil de Fels so schmal un long is. Zum Bersch hie, wo die meerschde Verdeidschungsoolaache waan, is schunn faschd alles wiehr hochgezooch gen, vumm Reschd hen se die aal Bausubschdanz gsicherd un die Bääm erum


Die Wutz is die zahm Form fun de Wildwutz und werd wahrscheins seid 9000 Johr als Haustier gehal. Wutze sin wie Mensche aa Allesfresser un ernähre sich fun Tiere un fun Blanze. Die weiblich Wutz hääst Sau, die männlich Ewwer. Aus Wuzzeflääsch meschd mär die beschde Wärschd un die Haud kommä endweda zu närem bsunnärschd waisch Leda gärwe (laida ned sea haldbaa) oddee mär mäschd Schelatine draus - wammär se ned ääfach midfuddan duud. Die Därm duud mär roinische un nidzd se fär Worschdhaid. Die Wutz is e feschder Bestanddääl fun de Pälzer Kisch: Pälzer Lewwerworschd, Saumaa, Wellflääsch un Hausmacher Worschd (Lewwerworsch, Blutworschd und Schwaademaa) bestehn aus Schwoineflääsch. Im Pälzerwaldlied werd es Schlachtfescht, e Hausschlachtung bei dem Wellflääsch un Worschsupp gess werd, besung: "Do werd die Wutz geschlacht, un werd draus Worschd gemach'".


E Gsangbuch esch e Bichl wu Kerschelieder fär zum Singe drin sin. Genaugnumme is ä jedi Liedasammlung, wo fär ä bschdimmdi Grupp inäräm Bichl zammegedrooche is, ä Gsangbuch, also aach es Kommersbuch vunde Schdudende, orra die Wandalieda vun Juchndgruppe, awwa es mehrschd - un inde Palz ausschließlich - sin dodemid die Gsangbicha färde Goddesdienschd gmäänd. In de kadohlisch Kärsch hääßd es agduelle Gsangbuch „Goddeslob“ un is said 2013/2014 die zwett ganz nai beawaide Fassung unnä däm Nóóme. Di evangelisch Kärsch hot said 1994 es „Evangelische Gsangbuch“. Saidm Middlalda gäbds inde Kadolisch Kärch Gsangbicha mit lidurgische Gsäng, des waare Gsäng ausm Gregorianische Choral un die waan fär Chor un Schola - es Volg häd jo aach nix demid oogfange gekännd, wails ned hod lese känne un aach kää Ladain vaschdonne. Ärschd inde Vorreformadzion hodmär GmoindeGsangbicha zammegschdelld, wo Lieda inde Volgsschbrooch drin waan. Ääns vunde ärschde gaabs baide Beemisch Brieda; anno 1501 un 1531 hodde Waiße Michl ä daitsch Põõdõõ dodezu erausgebrung. Die Reformadzion hod donn do so richdich Schwung enoigebrung. So is 1564 es Etliche schöne christliche Gesäng wie dieselbigen zu Passau von den Schweizer Brüdern in der Gefenknus im Schloss durch göttliche Gnade gedicht und gesungen warden - inde zwädd


Betze iss kerz fer Betzebersch, also sozusah de Schdadtbersch vunn Lautre. De Betze is 185 Meder hoch unn dudd sisch 50 Meder iwwers Schdadtgebied erheewe. Mit Betze kennt e Lautrer awwer näwe dem Bersch nadierlisch ah es genauso benannde Wohngebiet uffm Betzebersch mähne, annererseitsawwer ah es weltberiemte Stadion vumm 1.FC Kaiserslautre, es Fritz-Walter-Schdadion, des ewenfalls uffm Betzebersch iss. Wenn also e Lautrer saht, dass er uff de Betze geht, so mähnt er meischdens es Stadion. Genauso werd es Wort Betze awwer ah fer de Veroi (FCK) als solcher oder gar nur die Monnschafd benutzt, wie's bei onnere Monnschafde aa iss. De Betze als Bärsch liechd siedlisch vum Lautrer Haubdbåånhof unn de Haubdbåånaggs Ludwichshafe-Saarbrigge. Es Siedend vum Betze dudd in de Pälzerwald iwwergehe. De Schdadtdääl Betze is nuch reladiv jung, erschd 1967 hot mer mim Bau begonne. Ner die Bebauung unnerhalb unn in de Umgewung vum Betze is älda. Um de Bau vum Schdadtdääl realisiere zu könne, is de Dääl vum vorherische Londschafdsschudzgebied Pälzerwald nedd in de 1967 gegrindede Nadurpark Pälzerwald uffgenumme worre. Fritz-Walter-Schdadion Wildpark Betze Bremerhof, Ausflugsziel Humbärschtorm, Aussischdstorm 49.4331940555567.7904224444444285Koordinaten: 49° 26′ N, 7° 47′ O


Schwetzinge is ä Schdadt im kurpälzische Londkrääs Rhoi-Negger-Krais im Nordweschde vun Bade-Wirddebärsch. Die näggschde Großschdädt sinn es 10 Kilomeder endfernde Mannem unn es 15 Kilomeder endfernde Hailbärsch. Bekånnd is Schwetzinge vor allem weeje saim Schloss unnem Schlossgadde. Schwetzinge bild en Middlzendrum in de Umgeewung. Schwetzinge liechd in de Medropolregion Rhoi-Negga in de OwwerRhoiewene, zwische em Rhoi im Weschde unnem Odewald im Oschde. Dorsch die Schdadt dudd di Laimbach fließe, welle bai Brihl in de Rhoi minde dudd. Vun de Schwetzinga Fläsch sinn 33,3% Siedlungs- unn Vakeasfläsch, 27,7% Londwärdschafdsfläsch unn 35,7% bewalded. Schwetzinge dudd im Uhrzaigasinn unn im Norde beginnend an folgende Orde grenze: Monnem, Plångschd, Ofderse, Hoggene, Ketsch unn Brihl. Äägedääld is Schwetzinge in die siwwe Schdadtgebiede, Kernschdadt, Siedschdadt, Oschdschdadt, Nordschdadt, Härschagger, Kläänes Feld unn Schälzig. Schwetzinge isches erschdemol am 21. Dezember 766 als Suezzingen im Lorscher Codex erwähnd worre. Siedlungsschbure konn mer awwa bis in die Jungschdääzaid vafolge, darunner e bedaidendes Gräwerfeld aus de Linjebåndkeramik. Vor 7000 Johr sinn nämmlisch die erschde Aggabau bedraiwene Siedla im haidische Schwetzinga Schdadtgebied õõkumme. Schbäda lasse sisch Schbure vun de Kelde, ausde Reemerzaid unn vun de germånische Neggarsuewe nochwaise. 803 werd Schwetzinge „Suezzingen Superiore“ (Owwerschwetzinge) genennd. Urschbringlisch hots nämmlisch die zwee Siedlunge Owwer-